title: Välitunnilla

text: Videossa Katri palaa kuvitteelliselle entiselle koululleen, jossa hän muistelee menneitä. Katri näkee myös entisen ihastuksensa, mutta ei kuitenkaan uskalla mennä tapaamaan häntä.


title: Välitunnilla

text: Videon koulu sijaitsee Vihdin Olkkalassa. Videon muita kohtauksia on kuvattu Vihdin kirkonkylällä sekä Nummelassa. Videon on ohjannut Henrik Mennander.


title: Edmundo Suárez

text: Edmundo Suárez Trabanco eli Mundo (22. tammikuuta 1916 Barakaldo, Vizcayan maakunta, Espanja – 14. joulukuuta 1978 Valencia) oli espanjalainen jalkapalloilija sekä valmentaja. Hän pelasi lähes koko ammattilaisuransa Valenciassa. Myöhemmin hän toimi myös joukkueen päävalmentajana. Espanjan pääsarjassa hän pelasi yhteensä 231 ottelua ja teki niissä 195 maalia.


title: Edmundo Suárez

text: Mundo voitti urallaan kaksi kertaa Espanjan pääsarjan parhaan maalintekijän palkinnon eli Pichichin vuosina 1942 ja 1944. Valenciassa hän voitti kolme kertaa pääsarja mestaruuden vuosina 1942, 1944 ja 1947, sekä kaksi kertaa Copa del Reyn vuosina 1941 ja 1949.


title: Edmundo Suárez

text: Valenciassa valmentajana Mundo voitti Copa del Reyn vuonna 1967. Joukkueessa hän toimi päävalmentajana kahteen otteeseen, joista ensimmäinen pesti oli vuosina 1963–1965 ja toinen vuosina 1966–1968.


title: Edmundo Suárez

text: Espanjan maajoukkueessa Mundo pelasi yhteensä 3 ottelua. Ensiesiintymisensä hän teki Sveitsiä vastaan käydyssä ottelussa 28. joulukuuta 1941.


title: Amythaon

text: Amythaon oli kreikkalaisessa mytologiassa Tyron ja Iolkoksen kuninkaan Kretheuksen poika. Hänen sisaruksiaan olivat Aison ja Feres ja tämän lisäksi hänellä oli kaksi velipuolta, kaksoset Pelias ja Neleus, jotka heidän äitinsä synnytti Poseidonille.


title: Amythaon

text: Amythaon nai veljensä Fereen tyttären Idomeneen, joka synnytti hänelle tulevat Argoksen hallitsijat Biaan ja Melampuksen, sekä Aiolian, josta tuli Kalydonin puoliso ja siten kuningas Oineuksen esiäiti.


title: Amythaon

text: Sen jälkeen kun Pelopsin jälkeläiset olivat hajautuneet ympäri Peloponnesosta, Amythaon piti uudestaan Olympian kisat.


title: M.U. – The Best of Jethro Tull

text: M.U. - The Best of Jethro Tull on Jethro Tullin kokoelma-albumi vuodelta 1976. "M.U." tulee sanoista "Musician's Union" (muusikoiden liitto). Nimi viittaa yhtyeessä soittaneiden muusikoiden jo tuolloin suureen määrään. Sisäkannessa on kuva, jossa yhtyeen tuolloiset ja entiset jäsenet ruokailevat saman pöydän ääressä (lukuun ottamatta kitaristi Mick Abrahamsia).


title: Robert Collett

text: Robert Collett (2. joulukuuta 1842 Kristiania − 27. tammikuuta 1913 Kristiania) oli norjalainen eläintieteilijä.


title: Robert Collett

text: Collettin vanhemmat olivat Peter Jonas ja Camilla Collett. Robert oli perheen vanhin poika ja hänellä oli kolme nuorempaa veljeä. Robert ei koskaan mennyt naimisiin.


title: Robert Collett

text: Robert Collett tutki selkärankaisia, pääasiassa kaloja ja lintuja. Vuodesta 1864 hän toimi Oslon eläintieteellisen museon kuraattorina, vuodesta 1882 johtajana ja vuodesta 1884 professorina.


title: Robert Collett

text: Collett kuvaili ja nimesi suuren joukon kaloja mutta myös nisäkkäitä ja lintuja, joista hän nimesi ainakin huppuparatiisikaijan ("Psephotus dissimilis") ja ruskokivikyyhkyn ("Petrophassa rufipennis") 1898.


Repeat – The Best of Jethro Tull – Vol II on Jethro Tullin kokoelma-albumi vuodelta 1977. Se on jatkoa vuotta aiemmin ilmestyneelle kokoelmalle "M.U. - The Best of Jethro Tull"


title: Tipsu

text: Tipsu ("Layia platyglossa") on asterikasvien (Asteraceae) heimoon, tipsujen ("Layia") sukuun kuuluva kasvilaji. Se on yksivuotinen ja kasvaa luontaisena muun muassa Kalifornian rannikkoseuduilla, mutta sitä kasvatetaan kesäkukkana myös Suomessa.


title: Tipsu

text: Luonnossa, Kaliforniassa, tipsu kasvaa erilaisilla kuivilla paikoilla. Se kasvaa muun muassa mäntymetsissä, nahkealehtisen kasvillisuuden joukossa, niityillä, mäenrinteillä sekä ruohostomailla. Tipsulla on keltaiset, asterimaiset kukat ja se kukkii Kaliforniassa helmi–toukokuussa. Suomessa tipsu kukkii loppukesällä.


title: Myllylän koulu

text: Myllylän koulu on valmistunut vuonna 1995. Koulu sijaitsee Orimattilassa Luhtikyläntien varressa noin kilometrin päässä kaupungin keskustasta. Koulussa on peruskoulun viisi ensimmäistä luokkaa ja oppilasmäärä on reilu 200 oppilasta.


title: Original Masters

text: Original Masters on Jethro Tullin kokoelma-albumi vuodelta 1985. Albumi sisältää hieman erilaisia miksauksia kappaleista, sillä ne on otettu 7-tuumaisista promo-versioista, joita on aiemmin jaettu vain radiokäyttöön.


title: Bruno Cirillo

text: Bruno Cirillo (21. maaliskuuta 1977 Castellammare di Stabia) on italialainen jalkapalloilija. Cirillo pelaa Kreikan Superliigan PAOKissa. Hän on pelipaikaltaan keskuspuolustaja. Cirillo on pelannut 11 maaottelua.


The Best of Jethro Tull – The Anniversary Collection on Jethro Tullin kokoelma-albumi, joka käsittää vuodet 1968–1991. Se julkaistiin yhtyeen 25-vuotisjuhlavuonna 1993.


title: Johanneksen koulutalo

text: Johanneksen koulutalo, joka on osa Juhannuskylän koulua, on valmistunut vuonna 1898. Sen suunnitteli arkkitehti Georg Schreck, joka piirsi myös koulun viereen opettajien puisen asuntolan. Koulu sijaitsee Tampereen keskustassa Erkkilän sillan kupeessa. Koulu on alakoulu eli siellä on luokat ensimmäisestä kuudenteen. Koulun erityispiirre on se, että siellä on normaalien luokkien lisäksi valmistavat luokat, joissa annetaan opetusta maahanmuuttajalapsille ennen heidän siirtymistään yleisopetukseen. Lisäksi koulussa on montessoripedagogiikkaan perustuvat luokat.


title: Rutgersin yliopisto

text: Rutgersin yliopisto () on julkinen tutkimusyliopisto New Jerseyssä, Yhdysvalloissa, jolla on kampuksia Newarkissa, New Brunswickissa, Piscatawayssa ja Camdenissa. 10. marraskuuta 1766 perustettu Rutgers on Yhdysvaltojen kahdeksanneksi vanhin yliopisto.


title: Rutgersin yliopisto

text: Tunnettu Rutgersin yliopiston tieteilijä on tietotekniikan professori Bahman Kalantari.


title: Nightcap

text: Nightcap: The Unreleased Masters 1972–1991 on Jethro Tullin ennenjulkaisematonta materiaalia sisältävä kokoelma-albumi. Sen ensimmäinen CD koostuu Ranskassa elokuussa 1972 nauhoitetuista sessioista, joista myöhemmin uudelleennauhoitusten jälkeen muodostui "A Passion Play" -albumi. Toinen CD sisältää ennenjulkaisemattomia kappaleita vuosilta 1974–1991. Albumi julkaistiin rajoitettuna painoksena ja sen tuotto meni hyväntekeväisyyteen.


title: Nightcap

text: CD 1:CD 2:


title: Nightcap

text: sekä:


title: Superchick

text: Superchick, tunnetaan myös nimellä Superchic[k], on amerikkalainen kristillistä rockia soittava yhtye. Yhtyeen musiikissa on myös vivahteita punkista, rapista ja R&Bstä. Superchick on perustettu vuonna 1999.


title: Superchick

text: NykyisetEntiset


title: Bronco Billy

text: Bronco Billy (Suomessa myös nimellä "Bronco Billy "Lännen nopein"") on Clint Eastwoodin ohjaama elokuva vuodelta 1980. Hän esittää siinä myös pääosaa.


title: Bronco Billy

text: "Bronco" Billy McCoy vetää pienen ryhmänsä kanssa Villin lännen show’ta ympäri USA:ta. Elämä on rankkaa ja rahaa on vähän. Ryhmä yrittää kuitenkin pitää yllä hyvää yhteishenkeä ja jatkaa sirkusta. Ollessaan erässä pikku kylässä Billy tapaa naisen nimeltä Antoinette Lilly. Lillyn pitäisi päästä kaupunkiin, sillä hänen juuri vihitty aviomiehensä on jättänyt hänet. Billy ottaa tämän show’nsa mukaan avustajakseen. Epäilys herää kuitenkin Broncon ryhmän muiden jäsenien kesken, sillä Lilly näyttää tuovan mukanaan huonoa onnea. Billy on kuitenkin jo ehtinyt rakastua Lillyyn.


title: Bronco Billy

text: "Video-oppaassa" vuodelta 1994 Asko Alanen harmittelee, ettei Eastwood malta pitää juonilankoja tiukasti käsissään ja antaa "Bronco Billylle" kolme tähteä viidestä, mikä vastaa sanallista arviota ”hyvä”.


title: Karkuri (vuoden 1984 elokuva)

text: Karkuri ("Runaway") on vuonna 1984 ensi-iltansa saanut yhdysvaltalainen tieteiselokuva. Michael Crichtonin ohjaaman elokuvan pääosissa esiintyivät Tom Selleck, Cynthia Rhodes, Kirstie Alley, Stan Shaw ja Kiss-yhtyeen basisti-laulaja Gene Simmons. Alley sai naissivuosastaan Saturn-tieteiselokuvapalkintoehdokkuuden. Elokuva ei saanut mainittavaa suosiota.


title: Karkuri (vuoden 1984 elokuva)

text: Poliisin erikoisyksikkö, joka käsittelee epäkuntoon joutuneita ja ihmishenkiä vaarantavia robotteja eli "karkureita", kohtaa robotin joka on murhannut omistajaperheensä ja joka tekee "itsemurhan". Sen virtapiirien todetaan olleen siten muutetut, että ne kykenevät surmaamaan ihmisiä. Mikropiirien tekijäksi osoittautuu tri Charles Luther (Simmons), joka on myös kehittänyt luodin kokoisen lämpöohjautuvan ohjuksen, joka vääjäämättä hakeutuu kohteeseensa jopa kulman taakse.


title: Karkuri (vuoden 1984 elokuva)

text: Pelastaakseen kidnapatun pojan poliisiyksikkö joutuu menemään rakenteilla olevaan pilvenpiirtäjään tappajarobottien ohi, jotka kyllä päästävät sisälle, mutteivat ulos. Hullu tiedemies joutuu lopulta omien robottiensa uhriksi.


title: Karkuri (vuoden 1984 elokuva)

text: "Video-oppaassa" vuodelta 1994 Bello Romano sanoi elokuvan yllä leijuvan tiettyä puolitosissaan tehtyä camp-henkeä. Hän antoi elokuvalle neljä tähteä viidestä, mikä vastaa sanallista arviota ”erinomainen”.


title: Peter Frampton

text: Peter Frampton (s. 22. huhtikuuta 1950 Beckenham, Lontoo, Yhdistynyt kuningaskunta) on brittiläinen laulaja, soittaja ja tuottaja. Hänen menestynein albuminsa on livealbumi "Frampton Comes Alive!" vuodelta 1976. Tunnetuin kappale taas lienee "Do You Feel Like We Do", joka on julkaistu singlenä, albumilla "Frampton's Camel" vuodelta 1973 ja Frampton Comes Alive!:lla. Peter Frampton on myös vieraillut Simpsonit ja Family Guy-sarjassa omana itsenään.


title: Jani Naumanen

text: Jani Naumanen (s. 27. elokuuta 1982) on suomalainen salibandymaalivahti. Viimeksi hän edusti Tapanilan Erää. Naumanen oli voittamassa Suomelle Salibandyn maailmanmestaruutta vuosina 2008 ja 2010.


title: Jani Naumanen

text: Naumasen pääsarjaura Salibandyliigasa alkoi kaudella 2002–2003 joensuulaisessa Josbassa. Hän vietti seurassa yhteensä kolme kautta, jonka aikana Naumanen saavutti kaksi SM-hopeaa kausilla 2002–2003 ja 2003–2004, sekä Suomen Cupin mestaruuden kaudella 2002–2003.


title: Jani Naumanen

text: Kaudeksi 2005–2006 Naumanen siirtyi helsinkiläiseen Tapanilan Erään. Hän saavutti joukkueessa toisella kaudellaan SM-pronssia. Kaudella 2007–2008 Naumanen saavutti toisen Suomen Cupin mestaruutensa ja valittiin kerran Salibandyliigan kuukauden pelaajaksi joulukuussa 2007.


title: Jani Naumanen

text: Kauden 2010–2011 jälkeen Naumanen joutui lopettamaan hetkellisesti peliuransa lonkkavamman myötä.Henkilökohtaiset


title: The Very Best of Jethro Tull

text: The Very Best of Jethro Tull on Jethro Tullin uran luotaava kokoelma-albumi vuodelta 2001. Ian Anderson on itse valinnut kappaleet ja hyväksynyt joidenkin kappaleiden editoinnin yhden CD:n aikarajoituksen takia.


title: Videomikseri

text: Videomikseri, kuvamikseri tai mikseri (engl. Switcher, Vision Switcher, Vision Mixer) on television monikameratuotannossa toimiva tekniseen henkilökuntaan kuuluva henkilö. Suomalaisen televisiotuotannon alkuaikoina käytettiin myös nimitystä kuvansekoittaja . Myös sitä teknistä laitetta, jolla mikseri työskentelee, kutsutaan mikseriksi tai videomikseriksi .


title: Videomikseri

text: Tuotantohenkilöstöön kuuluva mikseri työskentelee tv-ohjaamossa joko monikamerastudiossa tai ulkotuotantoautossa. Tavallisesti hän istuu ohjaajan vieressä ja leikkaa kuvia uloslähtevään tai nauhoitettavaan ohjelmaan. Leikkauskomennot tulevat yleensä ohjaajalta. Ohjaaja määrittelee mihin kuvaan leikataan ja milloin. Joskus mikseri voi toimia myös itsenäisesti ohjaajan tai ohjaajan ja kuvaajan ennalta tekemien kuvasuunnitelmien mukaan. Leikkaukset eli siirtymät ovat joko suoria leikkauksia, ristikuvia, erilaisia videotrikkejä tai digitaalisia videoefektejä . Kuvat voivat olla monikameraohjelmaa kuvaavien kameroitten kuvia, ohjelmaan tulevia inserttejä tai grafiikkaa. Mikseri ajaa videokuvan päälle myös ohjelmassa käytettäviä tekstejä kuten otsikkoja, esiintyjien nimiä ja ohjelman lopputekstejä .


title: Videomikseri

text: Ohjaajalla ja mikserillä on tv-ohjaamossa edessään monitoripaneeli, missä ovat näkyvillä kaikki tv-ohjelmassa käytettävät kuvalähteet kuten kameroitten ja inserttien kuvat. Paneelissa on myös uloslähtevän kuvan monitori ja esikatselumonitori.


title: Videomikseri

text: Joissakin tuotantoyhtiöissä tai tuotannoissa ohjaaja saattaa toimia mikserinä.


title: Heikki Mannila

text: Heikki Mannila (s. 1960) Suomen Akatemian pääjohtaja kaudella 2012–2017 sekä 2017-2022 ja tietojenkäsittelytieteiden tohtori.


title: Heikki Mannila

text: Heikki Mannila on väitellyt tohtoriksi tietojenkäsittelytieteestä Helsingin yliopistossa. Hän on toiminut professorina sekä Tampereen ja Helsingin yliopistoissa että Teknillisessä korkeakoulussa ja vierailevana professorina Wienin teknillisessä korkeakoulussa. Hän on myös työskennellyt akatemiaprofessorina ja HIIT:n (Helsinki Institute for Information Technology) johtajana. Lisäksi hän on työskennellyt tutkimustehtävissä mm. Nokia Research Centerissä. Vuonna 2009 hänet nimitettiin Aalto-yliopiston Akateemisten asioiden (tutkimus ja opetus) vararehtoriksi ja rehtorin ensimmäiseksi varamieheksi .


title: Heikki Mannila

text: Mannila on tiedonlouhinnan tutkimuksen pioneeri ja sen menetelmien keskeisiä kehittäjiä maailmassa. Hän työskentelee tietojenkäsittelytieteen perustutkimuksen lisäksi aktiivisesti useilla sovellusalueilla, esimerkiksi bioinformatiikan, genetiikan, tietoliikenteen, paleontologian ja kielentutkimuksen alueilla.


title: Essential

text: Essential on Jethro Tullin uran alkuajat koostava kokoelma.


title: Varpuskyyhkyt

text: Varpuskyyhkyt ("Columbina") on kyyhkyjen heimoon kuuluva lintusuku.


title: Sandovo

text: Sandovo () on kaupunkimainen taajama Tverin alueella Venäjällä. Se sijaitsee Ratynja- ja Orudovka-jokien yhtymäkohdassa 248 kilometriä Tveristä koilliseen. Taajama on Sandovon piirin keskus. Sen kautta kulkee Moskovan, Sonkovon ja Pietarin välinen rautatie. Asukkaita on 3 600 henkeä (vuonna 2009).


title: Sandovo

text: Sandovon kylä mainitaan ensimmäisen kerran vuonna 1500. Vuonna 1924 siitä tuli samannimisen kunnan keskus. Vuonna 1929 perustettiin Sandovon piiri, jonka keskus siirrettiin vuonna 1932 Sandovon kylästä (nykyään Staroje Sandovo) Orudovon kylän lähellä sijaitsevalle Sandovon asemalle. Vuonna 1967 asemanseutu sai kaupunkimaisen taajaman statuksen. Nykyään siellä on elintarvike-, rakennusmateriaali- ja puunjalostusteollisuutta.


title: Amadis de Gaula

text: Amadís de Gaula (suom. "Amadis Gallialainen" tai "Amadis Walesilainen" – alkuperäisessä teoksessa mainittu paikannimi saattaa viitata kumpaan tahansa) on Espanjassa vuonna 1508 julkaistu romaani. Se oli ensimmäinen espanjankielinen ritariromaani ja aloitti huippusuosioon nousseiden ritariromaanien aikakauden omalla kielialueellaan.


title: Amadis de Gaula

text: Teoksen kirjoittaja Garci Rodríguez de Montalvo (noin 1440 – noin 1503) laati todennäköisesti alkuperäisen, neljä kirjaa sisältävän käsikirjoituksen 1490-luvulla. Samoihin aikoihin hän kirjoitti myös Amadisin pojan, Esplandíanin, seikkailuja käsittelevän kirjan "Sergas de Esplandían", joka julkaistiin 1510 neljän ensimmäisen Amadis-romaanin jatko-osana.


title: Amadis de Gaula

text: "Amadis de Gaulan" edeltäjinä voidaan pitää keskiaikaista kuningas Arthur -tarinoihin pohjautuvaa runomuotoista ranskalaista ritariromaania, jonka tärkeimpiä edustajia ovat kirjailijat Chrétien de Troyes ja Marie de France. Nämä varhaisemmat ritaritarinat puolestaan ovat saaneet vahvoja vaikutteita varhaiskeskiajalla muistiin kirjatuista kelttiläisistä sankaritarinoista, erityisesti walesilaisesta proosakokoelmasta "Mabinogion".


title: Amadis de Gaula

text: "Los cuatro libros del virtuoso caballero Amadís de Gaula" ilmestyi painettuna Zaragozassa vuonna 1508 tekijänsä kuoleman jälkeen. Montalvo ilmoittaa esipuheessaan, että teoksen kolme ensimmäistä osaa pohjautuvat varhaisempiin käsikirjoituksiin, joiden kieliasua hän on uudistanut ja lisännyt samalla jonkin verran uutta tekstiä.


title: Amadis de Gaula

text: Eräässä portugalilaisessa 1400-luvun kronikassa mainitaan 1300-luvun lopulla elänyt Vasco de Lobeira "Amadis"-nimisen ritariromaanin kirjoittajana. Toisena ehdokkaana Montalvon lähteeksi on esitetty 1200-luvulla elänytä galicialaista trubaduuria João Pires Lobeiraa, jonka eräs balladi löytyy sellaisenaan Montalvon teoksesta. Tarinan päättävä neljäs osa on Montalvon omaa käsialaa, samoin kuin jatkoksi kirjoitettu "Sergias de Esplandían".


title: Amadis de Gaula

text: Garci Rodríguez de Montalvon (jonka sukunimeksi vuoden 1508 jälkeisissä painoksissa ilmoitettiin usein Ordóñez de Montalvo) elämänvaihteita ei juuri tunneta. Hänen tiedetään toimineen kruunun virassa Medina del Campossa. Useiden varhaisten espanjalaisten älykköjen ja kirjailijoiden tavoin Montalvonkin suku oli pakkokäännytettyä juutalaista alkuperää.


title: Amadis de Gaula

text: Espanjassa "Amadis de Gaulan" ja lukuisten sitä seuranneiden (useimmiten heikkotasoisempien) ritariromaanien mahtava suosio ajoittuu verrattain myöhäiseen aikaan, keskiajan ja uuden ajan alun väliseen siirtymävaiheeseen 1500-luvulle. Aikalaislukijoiden näkökulmasta ritariromaanien maailmaa voineekin pitää vielä jossakin määrin tutun oloisena, mutta vahvasti nostalgian sävyttämänä.


title: Amadis de Gaula

text:
Teos kuvailee ”täydellisen ritarin ja maailman herkimmän rakastajan” Amadiksen vaiheita tämän syntymästä saakka aina tämän avioliittoon rakastettunsa, Skotlannin prinsessan Orianan kanssa. Koko teoksen kattavan juonikaaren muodostaa Amadiksen ja Orianan rakkaussuhde. Lukuisten sivuhenkilöiden ja rikkaan fantasian sävyttämä teos sisältää tosin runsaasti sivujuonia. Amadiksen seikkailut ovat ritariromaanien tapaan mielikuvituksekkaita ja uskomattomia; teos on täynnä jättiläisiä, noitia, hyviä haltiattaria, petollisia rakastajattaria, deus ex machina -tyyppisiä pelastuksia, ja käydäänpä siinä muutamassa päivässä kokonainen maailmansotakin.Useimmiten eri kirjailijoiden kirjoittamat jatko-osat saattavat olla ristiriidassa keskenään, muun muassa itse Amadiskin kuolee Juan Díazin aikanaan suuresti paheksutussa teoksessa.
"Amadista" seurasi suorien jatko-osien ohella monta muuta ritariromaanisarjaa, joista tunnetuimpiin kuuluu Espanjassa ja myöhemmin Portugalissa ilmestynyt "Palmerín"-sarja.


title: Amadis de Gaula

text: Lisäksi "Amadiksen" ja sen seuraajien ranskalaiset, italialaiset, portugalilaiset ja saksalaiset käännökset saivat myöhemmin myös omia jatko-osiaan kullakin kielellä.


title: Amadis de Gaula

text: Teoksena valtavasta suosiosta kertoo sekin, että muun muassa Bernal Díaz del Castillon teoksen "Historia verdadera de la conquista de la Nueva España" mukaan useimmiten varsin oppimattomat espanjalaiset konkistadorit vetosivat usein "Amadiksessa" käytettyihin ilmaisuihin yrittäessään kuvailla Uuden Maailman intiaanien kehittynyttä kaupunkikulttuuria. Samalla tavoin lukuisia seutuja nimettiin suoraan "Amadis"-romaanien innoittamina. Muun muassa nykyinen Kalifornian osavaltio on nimetty Montalvon "Sergas de Espalandianiin" keksimän Californian lumotun saaren mukaan.


title: Amadis de Gaula

text: Miguel de Cervantes parodioi "Don Quijotessa" lukuisia "Amadis de Gaulan" kohtauksia ja henkilöitä. Itse teoksesta hän antaa kuitenkin "Don Quijoten" suurissa kirjanpolttajaisissa (I osa, 6. luku) myönteisen arvion vedoten sen alkuperäisyyteen ja myöhempiin ritariromaaneihin verrattuna hillitympään ja asiallisempaan tyyliin. "Esplandíanista" Don Quijoten kirjastoa tarkastava kirkkoherra sen sijaan toteaa ykskantaan: ”Isän oivallisuuden ei tule hyödyttää poikaa” ja tuomitsee sen poltettavaksi muiden jatko-osien mukana.


title: Don (kunnianimitys)

text: Don (, ) on romaanisessa kulttuurissa käytettävä kunnioittava nimitys, jolla puhutellaan pääasiassa korkea-arvoista aatelitonta mieshenkilöä. Espanjassa "don"-kunnianimeä käytetään erotuksena kristitystä hidalgosta, joka taas tarkoittaa aatelismiestä.


title: Don (kunnianimitys)

text: Kunnianimitystä käyttivät myös vuonna 1492 tapahtuneen juutalaiskarkotuksen jälkeen espanjalaisen kulttuurin omaksuneet ladinoa puhuneet sefardijuutalaiset.


title: Don (kunnianimitys)

text: Nimityksen lyhenne on pääasiassa Portugalissa "D.". Sitä käytetään edelleen pappeja puhuteltaessa esimerkiksi Ranskassa, jossa vastaava nimitys on myös "dom". Ranskassa nimityksen käyttöyhteyksinä ovat Avignonin paavit ja munkit, kuten esimerkiksi samppanjaa kehittäneen benediktiinimunkin Dom Pérignonin nimestä näkee. Kirkollisessa maailmassa "dom"-nimitystä käyttävät nykyisin lähinnä benediktiinit ja kartusiaanit. Dom-nimityksen feminiinivastine on Dame, joka on erityisesti käytössä Ranskassa ja Britanniassa. Portugalissa vanhempaa naista voidaan kunnioittavasti kutsua "Dona"-nimityksellä. Brasiliassa "Dom"-nimitystä käytettiin kuningashuoneen jäsenistä ja korkea-arvoisista papiston jäsenistä, kuten piispoista.


title: Don (kunnianimitys)

text: Espanjan feminiinivastine on "Doña". Don-nimitystä isolla D-alkukirjaimella käytetään kuninkaallisista, grandeista ja näiden sukulaisista. Sen sijaan nimitystä "don" pienellä alkukirjaimella voidaan käyttää kunnioituksena kenestä tahansa korkeassa asemassa olevasta. Myös kaksi vanhempaa henkilöä voi kunnioittaa toisiaan puhuttelemalla esimerkiksi "don Carlos" (miehestä) tai "doña Valentina" (naisesta). Myös lapsenlapsi voi puhutella isoisäänsä tai nuori yleensä vanhempia ihmisiä nimityksellä "don". Perinteisesti don-kunnianimityksen käyttö on verrannollinen henkilön statuksen muuttumiseen. Esimerkiksi tavallisen myyntimiehen Antonio Casagranden noustessa yhtiönsä toimitusjohtajaksi hänestä tulee "don Antonio" tai "don Antonio Casagrande". Alainen puhutteli ainakin ennen esimiestään aina "don"-nimityksellä. Myös seurakunnan pappia voidaan puhutella doniksi, kuten "don Eugenio" ja "don Venancio".


title: Don (kunnianimitys)

text: Don/dom tai doña/dona liitetään henkilön etunimen eteen. Yleensä se seuraa herraa tarkoittavaa nimitystä señor (lyh. Sr.), esimerkiksi "señor don Carlos de la Goya" tai "sr. don Carlos de la Goya". Don-tulee aina ennen etunimeä tai koko nimeä, mutta ei koskaan vain ennen sukunimeä. Nimitys "Don de la Goya" on siis virheellinen.


title: Don (kunnianimitys)

text: Nykyisin Espanjassa nimitystä käytetään puhuttelussa samaan tapaan kuin "herra"-nimitystä. Espanjassa nimitystä myös käytetään ylioppilaasta.


title: Don (kunnianimitys)

text: Filippiineillä don/dom or doña/dona nimityksiä käytetään varakkaasta ja vaikutusvaltaisesta henkilöstä erotuksena yleisnimityksistä "señor" ja "señora".


title: Don (kunnianimitys)

text: Don-kunnianimitys levisi Napolin kuningaskuntaan ja Sisiliaan 1500-luvulla, jolloin Espanja hallitsi Etelä-Italiaa. Virallisesti sitä käytettiin aatelisten, prinsseistä ja herttuoista sekä heidän jälkeläisistään erotuksena hallitsijoista. Italiassa feminiinimuoto on "donna". Sukuselvityksissä ja- tietokannoissa nimitystä käytetään edelleen, mutta muuten nykyään Italian laissa ole enää oikeutta tähän kunnianimitykseen. Epävirallisesti, erityisesti maaseudulla, ketä tahansa italialaista aatelismiestä voidaan kutsua doniksi. Esimerkiksi Espanjan Kaarle III tunnettiin laajalti Napolin kuningaskunnan alueella "Don Carlona".


title: Don (kunnianimitys)

text: Joskus don-nimitys seurasi muita kunnianimityksiä, kuten "L'Illustrissimo" (Kunnioitettu) tai "Il Magnifico" (Mahtava), riippuen virallisesta asemasta tai kunniaosoituksen tyylistä.


title: Don (kunnianimitys)

text: Espanjalaisen käytännön tapaan don tulee aina koko nimeä ennen tai etunimen edelle, mutta ei yksin sukunimen edellä. Eli vaihtoehdot ovat "don Vittorio Lombardi" tai "don Vittorio", mutta ei "don Lombardi". Aatelismies voidaan esitellä esimerkiksi näin "Il Signor Marchese Don Lelio Carafa", kun taas arvonimetön aatelinen tai aateliton varakas ja vaikutusvaltainen mies näin "Il Signor Don Vittorio Fungini". Pappia puhuteltaisiin "Don Marco Di Lorenzo, Arciprete" (tuomiorovasti) tai piispaa "Monsignore Don Francesco Pignatelli, Vescovo di Benevento" (piispa don Francesco Pignatelli, Beneventon piispa). Tavallista pappia puhutellaan "don Marco", kun taas piispan tapauksessa donin tilalla on "monsignore".


title: Don (kunnianimitys)

text: Nykyään Italiassa nimitystä käytetään lähinnä papeista ja aatelisista. Jotkut papeista suosivat nykyään pappia tarkoittaa nimitystä "Sac." tai Sacerdote.


title: Don (kunnianimitys)

text: Sisiliassa Don-nimitystä voidaan käyttää paikallisesti vaikutusvaltaisesta henkilöstä, kuten juuri paikallisesta mafiapäälliköstä. Yhdysvalloissa amerikanitalialaisen mafian piirissä (cosa nostra) päälliköstä on käytetty aina joskus nimitystä "don". Tämän nimityskäytännön popularisoi erityisesti "Kummisetä" ja siitä tehdyt elokuvat. Tosin Yhdysvalloissa nimitystä käytetään väärin eli esimerkiksi "don Corleone" "don Viton" sijaan.


title: Lesnojen piiri

text: Lesnojen piiri () on paikallinen itsehallintoalue Tverin alueella Venäjällä. Vuonna 1929 perustetun piirin pinta-ala on 1 633 neliökilometriä ja asukkaita on 5 800 henkeä (vuonna 2009).


title: Lesnojen piiri

text: Piirin hallinnollinen keskus on Lesnojen kylä. Siihen kuuluu 4 maalaiskuntaa:


title: Lesnojen piiri

text: Lesnojen piiri on vanhaa tverinkarjalaisten asuinseutua. Vuonna 1926 nykyisen piirin alueella, silloisessa Mihailovskajan kunnassa oli karjalaisia 2 113 henkeä (16 % väestöstä).


title: Kirjokivikyyhkyt

text: Kirjokivikyyhkyt ("Geophaps") on kyyhkyjen heimoon kuuluva lintusuku.


title: 20 Years of Jethro Tull

text: 20 Years of Jethro Tull on Jethro Tullin 20-vuotisjuhlakokonaisuus johon kuuluu 5-lp:n ja 3-cd:n boksi, yhden cd:n ja kahden lp:n "Highlights"-versio sekä video-julkaisu.


title: 20 Years of Jethro Tull

text: Video sisältää fanien haastatteluja sekä Ian Andersonin haastattelun, jossa hän kertoo yhtyeen vaiheista musiikkivideoiden ja live-esiintymisten lomassa. Monet näytteet ovat peräisin yhtyeen vuoden 1978 Madison Square Gardenin konsertista.


title: 25 Anniversary Box Set

text: 25 Anniversary Box Set on Jethro Tullin 25-vuotisjuhlan kunniaksi julkaistu neljän CD:n boksi. Se sisältää yhtyeen klassikoita sekä harvinaisempaa live- ja studiomateriaalia.


title: Ren’Py

text: Ren'Py Visual Novel Engine on ilmainen visual novel -kehitysalusta Windows-, Linux-, ja Mac OS -käyttöjärjestelmille. Python-ohjelmointikielellä luotu sovellus on saavuttanut suosiota etenkin Japanin ulkopuolella, jossa käytetään laajalti japaninkielistä NScripter-alustaa. Tähän mennessä Ren'Pyllä on luotu yli 600 peliä.


title: Ren’Py

text: Ren'Py tukee käytännössä kaikkia visual novel -peliltä yleensä vaadituista ominaisuuksista, kuten haarautuvia tarinoita, pelin tallentamista, tarinan kelaamista ja monenlaisia siirtymätehosteita. Edistyneemmät ohjelmoijat voivat tarvittaessa luoda Ren'Py-peleihinsä uusia ominaisuuksia Python-ohjelmointikielen sekä alustaa varten kehitetyn, erityisesti animointiin tarkoitetun, ATL-kielen ("Animation and Transformation Language") avulla. Peli tukee myös julkaistavien pelitiedostojen salaamista takaisinmallintamisen ehkäisemiseksi.


title: Unta

text: ”Unta” on Katri Ylanderin kappale hänen toiselta studioalbumiltaan "Kaikki nämä sanat" (2007). Aku Rannilan säveltämä ja Saara Törmän sanoittama kappale julkaistiin albumin kolmantena singlenä digitaalisesti 3. maaliskuuta 2008.


title: Tanamin aavikko

text: Tanamin aavikko () on aavikko Australian Pohjoisterritoriossa. Sitä rajoittavat idässä Barklyn ylätasanko ja Davenport Ranges, etelässä MacDonnell Ranges, lännessä Iso Hiekka-aavikko sekä pohjoisessa Kimberleyn ylätasanko. Tanamin aavikko on pinta-alaltaan 184 500 neliökilometriä, ja se on Australian kolmanneksi suurin aavikko. Tanami on myös Australian pohjoisin aavikko. Tanamin nimi tulee warlpirinkielisestä sanasta.


title: Tanamin aavikko

text: Tanamin aavikon pohjoisosassa on vierekkäisiä hiekkadyynejä ja loppualue koostuu pääasiassa hiekkatasangoista, joiden keskellä kohoaa yksittäisiä kukkuloita tai vuorijonoja, jotka nousevat harvoin yli 300 metrin korkeuteen. Hiekkatasangoilla kasvaa hernekasveihin kuuluvaa "Swainsona formosaa", akasioita ja mättäissä kasvavia ruohoja. Alueen eläimiin lukeutuvat useat matelijat, kuten gouldinvaraani, ja pussieläimistä isopussikaniini ja jäniskenguru.


title: Viiriäiskyyhkyt

text: Viiriäiskyyhkyt ("Geotrygon") on kyyhkyjen heimoon kuuluva lintusuku.


title: Ari Pakarinen (keihäänheittäjä)

text: Ari Juhani Pakarinen (s. 14. toukokuuta 1969 Rääkkylä) on entinen suomalainen keihäänheittäjä. Hän edusti Pyhäselän Urheilijoita ja häntä valmensivat Aulis Tamminen, Kyösti Härkönen ja Jarmo Hirvonen.


title: Ari Pakarinen (keihäänheittäjä)

text: Pakarinen karsiutui loppukilpailusta Tokion MM-kilpailuissa 1991. Stuttgartin MM-kisoissa 1993 hän sijoittui viidenneksi tuloksella 81,08 m. Mûnchenin EM-kilpailuissa 2002 hän selviytyi loppukilpailuun, muttei pystynyt heittämään siinä olkapäävamman vuoksi.


title: Ari Pakarinen (keihäänheittäjä)

text: Pakarinen edusti Suomea aikuisten maaotteluissa vuosina 1993–2001. Hän voitti maaottelun keihäskilpailun Cagliarissa 1994. Hän heitti ennätyksensä 85,18 m Lapualla heinäkuussa 1995 Kalevan kisojen karsinnassa. Hallissa hän heitti parhaimmillaan 80,06 m Kuopiossa 1991.


title: Ari Pakarinen (keihäänheittäjä)

text: Pakarinen saavutti Kalevan kisoissa hopeaa Mikkelissä 1993 ja Joensuussa 2002. Sisäratojen SM-kilpailuissa hän sai hopeaa 1990 ja 1991.


title: Stacey DePass

text: Stacey DePass on kanadalainen ääninäyttelijä, joka tunnetaan parhaiten animaatiosarjasta "6teen". Hän on tehnyt useimmiten äänirooleja Nelvanan tuottamiin animaatioihin.


title: Iso Victorian aavikko

text: Iso Victorian aavikko () on aavikko Australiassa, Länsi-Australian ja Etelä-Australian osavaltioiden alueilla. Sen pinta-alaksi ilmoitetaan useimmin 424 400 neliökilometriä, ja se on Australian suurin aavikko.


title: Iso Victorian aavikko

text: Ison Victorian aavikon erottaa Isosta Australianlahdesta Nullarborin tasanko. Aavikon ilmasto on kuiva: vettä sataa noin 150–250 millimetriä vettä vuodessa. Sateet ovat kausittaisia, ja kesät kuumia. Päivälämpötila on kesällä noin 32–35 °C ja talvella 18–23 °C, mutta tuolloin lämpötila voi öisin laskea nollaan. Alueella on runsaasti hiekkadyynejä, paikoittainen kasvullisuus on etupäässä harvahkoa eukalyptusmetsikköä, jonka aluskasvillisuutena on ruohoja ja pensaikkoa.


title: Iso Victorian aavikko

text: Iso Victorian aavikko on yksi Australian harvimmin asutuista alueista kuivuuden ja asetestialueiden takia. Ensimmäisenä eurooppalaisena aavikon ylitti Ernest Giles vuonna 1875. Hän nimesi aavikon kuningatar Viktorian mukaan. Vuosina 1953 ja 1963 Yhdistynyt kuningaskunta järjesti alueella ydinasekokeita.


title: Pecha Kucha

text:
Pecha Kucha () tai Pecha Kucha -ilta on esitysformaatti, jonka avulla voidaan esitellä luovaa työtä helposti ja epämuodollisesti. Sen suunnittelivat alun perin vuonna 2003 tokiolaisen arkkitehtitoimiston työntekijät, jotta nuoret muotoilijat voisivat tavata, verkostoitua ja esitellä töitään julkisesti. Formaatti on levinnyt moniin kaupunkeihin eri puolilla maailmaa.
Nimi juontuu japaninkielisestä sanasta, joka kuvaa keskustelun, ”porinan”, ääntä.


title: Pecha Kucha

text: Pecha Kucha -illan tavoitteena on pitää esitykset lyhyinä, kiinnostustaso korkealla ja mahdollistaa se, että monet esittäjät voivat jakaa ideoitaan yhden illan kuluessa. Esittäjät ja aiheet valitaan hyvissä ajoin ennen esitystä. Jokainen esittäjä saa esittää 20 kuvaa, jokaista tasan 20 sekunnin ajan. Yhden esittelijän esitysaika on siis 6 minuuttia 40 sekuntia. Tapahtumissa on yleensä 10–14 kutsuttua puhujaa. Esittäjät ovat usein muotoilun, arkkitehtuurin, valokuvauksen, kuvataiteiden tai muilta luovilta aloilta, mutta esitykset ovat alkaneet ulottua myös yliopistoihin ja liike-elämään.


title: Pecha Kucha

text: Esitysten sisältöä ei rajoiteta millään tavalla. Jotkut järjestäjät ovat lisänneet formaattiin omia versioitaan. Groningenissa Hollannissa kaksi aikaa oli varattu yhtyeen live-esitykselle. Oulussa esityksiä piti muutama filosofi. Järjestäjänä oli Pohjois-Suomen Arkkitehdit SAFA. Los Angelesissa useat maantieteilijät ovat käyttäneet formaattia, jotta he voisivat selostaa ja esitellä visuaalisesti tutkimustyötään. Rovaniemellä, joka on maailman pohjoisin Pecha Kucha -kaupunki, järjestettiin Pecha Kucha Night lokakuussa 2008. Tapahtumassa kuultiin mm. luovien alojen taitajien puheita.


title: Pecha Kucha

text: Helsingissä ryhdyttiin järjestämään Pecha Kucha -tapahtumia syksyllä 2006.


title: Punatöyhtötrappi

text: Punatöyhtötrappi ("Lophotis ruficrista") on trappien heimoon kuuluva lintu. Sitä tavataan Afrikan eteläosissa: Angolassa, Namibiassa, Sambiassa, Zimbabwessa ja Mosambikissä. Se kasvaa noin puoli metriä korkeaksi ja painaa tyypillisesti 600-700 grammaa. Pää on harmaa ja nokka musta. Ruskeassa höyhenpeitteessä on selkäpuolella mustia ja valkoisia nuolimaisia kuvioita, joiden kärki osoittaa kohti pyrstöä. Jalat ovat keltaiset.


title: Punatöyhtötrappi

text: Punatöyhtötrappi syö pieniä nisäkkäitä, lähinnä jyrsijöitä. Se tappaa ne kynsillään ja repii lihaa voimakkaalla nokallaan. Se pyydystää myös suuria hyönteisiä kuten heinäsirkkoja lennosta.


title: Philip Rivers

text: Philip Rivers (s. 8. joulukuuta 1981 Decatur, Alabama) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigan San Diego Chargersia.


title: Philip Rivers

text: Ennen ammattilaisuraansa Rivers pelasi neljä kautta, kaudet 2000–2003, North Carolina State Universityn amerikkalaisen jalkapallon joukkueen, North Carolina State Wolfpackin, aloittavana pelinrakentajana.


title: Philip Rivers

text:
Rivers sai NFL-varauksen vuonna 2004, kun New York Giants varasi hänet numerolla neljä NFL Draftin ensimmäisellä kierroksella. Jo varauspäivänä, 24. huhtikuuta 2004, hänen pelaajaoikeutensa siirtyivät kuitenkin San Diego Chargersille kaupassa, jossa Giants sai pelinrakentaja Eli Manningin (NFL Draftin 2004 ykkösvaraus) pelaajaoikeudet ja jossa Chargers sai Riversin lisäksi kolme varausvuoroa (kolmannen kierroksen varausvuoro 2004, ensimmäisen ja viidennen kierroksen varausvuorot 2005). 24. elokuuta 2004 hän teki Chargersin kanssa kuusivuotisen sopimuksen.
Kausilla 2004 ja 2005 Rivers pelasi molemmilla kahdessa NFL:n runkosarjaottelussa. Kun Chargersin ykköspelinrakentajana ollut Drew Brees siirtyi New Orleans Saintsiin vuonna 2006, Rivers on ollut joukkueensa aloittava pelinrakentaja. Runkosarjakaudella 2006 hän syötti 284 onnistunutta syöttöä, 22 touchdownia ja yhteensä 3388 jaardia, runkosarjakaudella 2007 puolestaan 277 onnistunutta syöttöä, 21 touchdownia ja 3152 jaardia. Kaudella 2006 Rivers valittiin NFL:n tähdistöotteluun Pro Bowliin, mutta hän ei pystynyt pelaamaan jalkavamman vuoksi. Kaudella 2007 hän oli auttamassa Chargersia etenemään un, jonka voitti New England Patriots pistein 21–12.


title: Philip Rivers

text: Rivers on naimisissa ja hänellä on vaimonsa Tiffanyn kanssa viisi lasta, neljä tytärtä ja yksi poika.


title: Casey Serin

text: Casey Konstantin Serin (s. 10. syyskuuta 1982 Taškent, Uzbekistan) on yhdysvaltalainen entinen bloggari ja kiinteistövälittäjä, jonka omistamasta kahdeksasta asunnosta pakkolunastettiin kuusi kahden vuoden aikana. Serin menetti asunnot, koska epäonnistui kiinteistökaupoissa. Serin kirjoitti tuona aikana blogiinsa pakkolunastusprosessin tapahtumista.


title: Casey Serin

text: Casey Serinin kotisivu IAmFacingForeclosure.com oli paikka, jossa Casey esitti mielipiteitään elämästään, vaimostaan, ja työtovereista.


title: Casey Serin

text: Casey on tarinansa vuoksi joutunut eroamaan vaimostaan ja myös esiintynyt Dr. Phil Show’ssa.


title: Saksan XVI armeijakunta

text: XVI armeijakunta () oli helmikuussa 1938 perustettu Saksan maavoimien yhtymä, joka taisteli toisessa maailmansodassa.


title: Saksan XVI armeijakunta

text: Wehrkreis III perusti armeijakunnan esikunnan () Berliinissä helmikuussa 1938 maavoimien motorisoitujen yksiköiden esikunnaksi. Sen komentajan Erich Hoepnerin alaisuudessa oli kolme panssaridivisioonaa.


title: Saksan XVI armeijakunta

text: Armeijakunta mobilisoitiin kesällä 1939. Kun Saksa hyökkäsi Puolaan 1. syyskuuta 1939, 10. armeijaan kuuluneen armeijakunnan tehtävänä oli edetä Varsovaan. Armeijakunta osallistui Puolan offensiivin suurimpaan taisteluun Kutnossa, jossa kaksi puolalaista armeijaa teki vastahyökkäyksen Saksan 8. armeijan sivustaan, joka eteni 10. armeijan pohjoispuolella. Myös XVI armeijakunta oli mukana motittamassa noin 10 puolalaisdivisioonaa Varsovan länsipuolelle taistelun ratkaisuvaiheessa.


title: Saksan XVI armeijakunta

text: Toukokuussa 1940 armeijakunta osallistui Belgian ja Ranskan valloitukseen. Se oli mukana Hannutin taistelussa ja auttoi läpimurrossa Ardenneilla. Charleroin ja Maubeugen taistelujen jälkeen armeijakunta taisteli Escautissa ja Lys-joella. Sieltä yksikkö liikkui Sommen läpi ja osallistui raskaisiin taisteluihin Noyonissa Oise-joen varrella. Ranskan valtauksen jälkeen armeijakuntaa siirrettiin itään operaatio Barbarossaa varten. Helmikuussa 1941 XVI armeijakunta nimettiin 4. panssariryhmäksi, josta edelleen 4. panssariarmeijaksi.


title: Saksan XVI armeijakunta

text: XVI armeijakunta perustettiin uudelleen heinäkuussa 1944 aivan eri joukko-osastoista, kuin edeltäjänsä. Se muodostettiin johtajansa kenraali Philipp Kleffelin mukaan nimetystä taisteluosastosta (), joka taisteli itärintamalla Riiassa ja Kuurinmaalla osana 16. armeijaa. Se jäi saarroksiin Kuurinmaalle ja antautui armeijan mukana puna-armeijalle toukokuussa 1945.


title: Saksan XVI armeijakunta

text: Armeijakunnankomentajina olivat:


title: Saksan keisarikunnan XVI armeijakunta

text: XVI armeijakunta () oli Saksan keisarikunnan asevoimien yhtymä, armeijakunta. Armeijakunta kuului VII valvontapiiriin, joka muodosti ensimmäisen maailmansodan alkaessa Saksan 5. armeijan. Sodan lopulla armeijakunta kuului länsirintamalla operoineeseen armeijaryhmä Heeresgruppe Deutscher Kronprinzin 3. armeijaan.


title: Saksan keisarikunnan XVI armeijakunta

text: 27. tammikuuta 1890 annetulla lailla asetettiin Alsace-Lorrainen maakunnille maanpuolustusvelvoite. Tämän seurauksena 1. huhtikuuta alkaen keisarikunnan asevoimat tulisivat koostumaan kahdestakymmenestä armeijakunnasta ja 1. helmikuuta oli määrätty muodostettavaksi XVI ja XVII armeijakunnat.


title: Saksan keisarikunnan XVI armeijakunta

text: XVI armeijakunta perustettiin 1. huhtikuuta Metzissä Lorrainen piiriesikunnaksi ja sen esikunta sijoitettiin Lorrainen linnaan. Armeijakuntaan liitettiin XV armeijakunnan 30. divisioona, joka nimettiin uudelleen 33. divisioonaksi sekä samana päivänä perustettu 34. divisioona. Armeijakunta liitettiin VII valvontapiiriin.


title: Saksan keisarikunnan XVI armeijakunta

text: Keisarikunnan armeijakuntien kokoonpanoon kuului kaksi divisioonaa, joihin kumpaankin kuului kaksi jalkaväkiprikaatia, kenttätykistöprikaati sekä ratsuväkiprikaati. Kuhunkin prikaatiin kuului kaksi rykmenttiä. XVI armeijakuntaan kuului kuitenkin ylimääräinen ratsuväkiprikaati.


title: Saksan keisarikunnan XVI armeijakunta

text: Liikekannallepanossa 2. elokuuta 1914 armeijakunta uudelleen järjestettiin. Kaksi ratsuväkiprikaatia siirrettiin muodostettavaan 6. ratsuväkidivisioonaan ja kolmas ratsuväkiprikaati hajotettiin sen rykmentit sijoitettiin divisioonien tiedusteluyksiköiksi. Divisiooniin liitettiin pioneerikomppaniat sekä muita tukiyksiköitä. Liikekannallepanon jälkeen armeijakuntaan kuului 24 jalkaväkipataljoonaa, kahdeksan konekiväärikomppaniaa, kahdeksan ratsuväkieskadroonaa, 24 kenttätykistöpatteria, neljä raskasta patteria, kolme pioneerikomppaniaa ja ilmailuosasto.


title: Saksan keisarikunnan XVI armeijakunta

text: Se liitettiin Preussin kruununprinssi Wilhelmin johtamaan 5. armeijaan, jonka Schlieffen-suunnitelman mukainen tarkoitus oli kiertää Verdunin pohjoispuolelle, mutta armeija jumittui taistelemaan Ardenneille yhdessä 4. armeijan kanssa kahta ranskalaisarmeijaa vastaan. Saksalaiset saivat ranskalaiset perääntymään ja armeija saattoi edetä Verduniin, jossa se pysyi vuoteen 1918 asti. XVI armeijakunta osallistui Verdunin taisteluun 1916 kärsien kovia tappioita.


title: Randy Johnson

text: Randy Johnson (s. 10. syyskuuta 1963 Walnut Creek, Kalifornia) on yhdysvaltalainen baseball-pelaaja. Häntä pidetään yhtenä aikakautensa parhaista syöttäjistä. 21 ammattilaiskauden aikana Johnson on voittanut 295 peliä ja polttanut 4789 lyöjää kotipesään (toiseksi eniten kautta aikain). Liigan parhaalle syöttäjälle annettavan Cy Young -palkinnon hän on voittanut viidesti.


title: Randy Johnson

text: Montreal Expos varasi Johnsonin vuoden 1985 draftin 2. kierroksella. Debyyttinsä MLB-tasolla hän teki kauden 1988 aikana. Seuraavana vuonna Seattle Mariners hankki Johnsonin vaihtokaupassa Exposin kanssa. Vasta kyseinen siirto avitti hänen uransa kunnolla käyntiin. Vuonna 1995 Johnson palkittiin liigansa parhaana syöttäjänä ensimmäistä kertaa. 1998 Marinersin pelien sujuessa kehnosti ja sopimuksen umpeutuessa kauden päätyttyä kaupattiin hänet Houston Astrosiin. Houstonin visiitin jäi kuitenkin vain puolen kauden mittaiseksi. Johnson nimittäin siityi kauden päätyttyä vapaana pelaajana Arizona Diamondbacksin riveihin.


title: Randy Johnson

text: Vasta toista kautta liigassa pelanneelle laajennusjoukkueelle siirto osoittautui täydelliseksi. Randy Johnson voitti Cy Young -palkinnon vuosina 1999–2002 Arizonassa. Kyseisten kausien voitto-tappio saldo oli 81–27. Henkilökohtaisten suoritusten lisäksi Johnson oli suuressa roolissa Diamondbacksin kukistettua New York Yankeesin vuoden 2001 World Seriesissä. Yankees hankkikin Johnsonin kaudelle 2005. Pelit eivät kuitenkaan sujuneet aivan jättimäisten odotusten veroisesti ja hän palasi pian takaisin Arizonaan.


title: Randy Johnson

text: Joulukuussa 2008 Johnson teki sopimuksen San Francisco Giantsin kanssa.


title: Savonlinnan seudun kuntayhtymä

text: Savonlinnan seudun kuntayhtymä oli Savonlinnan seutukuntaan kuuluvien itäsavolaisten kuntien muodostama yhteenliittymä, jolle kunnat olivat luovuttaneet joitain kunnallisia tehtäviä.


title: Savonlinnan seudun kuntayhtymä

text: Kuntayhtymään kuuluivat Enonkoski, Kerimäki, Punkaharju, Rantasalmi, Savonlinna, Savonranta ja Sulkava.


title: Savonlinnan seudun kuntayhtymä

text: Kuntayhtymän 1. tammikuuta 2007 voimaan astuneen sopimuksen mukaan sille kuului jäsenkuntien yhteinen edunvalvonta, kuntayhteistyön kehittäminen, kuntien välisen yhteistyön kehittäminen suunnitelman mukaisesti, aluepolitiikan toimeenpano ja seudullinen elinkeinopolitiikka kulloisenkin suunnitelman mukaisesti, yhteisten suunnittelu- ja kehittämishankkeiden toteuttaminen ja muut yhteiset tehtävät, joista Savonlinnan seutukunnan seutuvaltuusto päättää 2/3-enemmistöllä.


title: Savonlinnan seudun kuntayhtymä

text: Seutuvaltuustossa oli 29 luottamushenkilöä ja seutuhallituksessa 11 luottamushenkilöä, jonka päätöksiä toimeenpanee seutujohtaja. Yhteisiä toimintoja koordinoi yhtymävirasto, johon liittyivät mm.


title: Savonlinnan seudun kuntayhtymä

text: Yhtymävirasto


title: Savonlinnan seudun kuntayhtymä

text:
Rantasalmen kunta erosi Savonlinnan seudun kuntayhtymästä ja Sulkavan kunta jättäytyi pois kuntayhtymän elinkeinotoiminnasta, Savonlinnan seudun yrityspalveluista, mutta osallistui muuhun yhteistyöhön kuntayhtymän jäsenenä.
Vuoden 2013 alussa Savonlinnan seudun kuntayhtymän toiminnot siirtyivät, Savonlinnan kaupungin omistamalle kehitysyhtiölle Savonlinnan Yrityspalvelut Oy:lle ja Savonlinnan seudun kuntayhtymäntoiminta päätyi vuoden 2013 alkupuolella.


title: Kansankongressi

text: Kansankongressi (, lyh. "COPE") on eteläafrikkalainen sosiaaliliberaalinen puolue. Se irtautui Afrikan kansalliskongressista (ANC) vuonna 2008. Puolueen johtoon nousi 16. joulukuuta 2008 pidetyssä perustamiskokouksessa entinen ANC:n puheenjohtaja ja puolustusministeri Mosiuoa Lekota, jonka mukaan puolue haastaa ANC:n vahvaan talouskasvuun ja liike-elämän tukemiseen nojaavalla ohjelmalla. Puolue ilmoittaa olevansa sosialidemokraattinen ja kuuluvansa vasemmistoon.


title: Kansankongressi

text: Puolueen nimi viittaa 25.–26. kesäkuuta 1955 pienessä Kliptownin kylässä lähellä Sowetoa pidettyyn kokoukseen Congress of the People, jossa hyväksyttiin Vapauden peruskirjaksi nimetty asiakirja.


title: Kansankongressi

text: Vuonna 2009 pidetyissä parlamenttivaaleissa puolue sai 30 paikkaa 400 jäsenisestä parlamentista.


title: Merit Palas

text: Merit Elisa Palas (s. 22. maaliskuuta 1955 Jyväskylä) on suomalainen musiikin tohtori ja Sibelius-Akatemian viulumusiikin lehtori. Hän on opiskellut mm. Lajos Garamin, Anja Ignatiuksen, Vladimir Avramovin ja Arthur Grumiaux’n johdolla. Hän on konsertoinut, luennoinut ja pitänyt mestarikursseja useissa Euroopan maissa ja Amerikassa. Hän on myös toiminut Radion sinfoniaorkesterissa kolmantena konserttimestarina ja Tapiola Sinfoniettassa II-viulun äänenjohtajana. Palas on esiintynyt orkestereiden solistina ja tehnyt lukuisia radio- ja televisionauhoituksia sekä levyttänyt kamarimusiikkia. Taiteellisen tohtorintutkinnon konserttisarjan runkona olivat Bachin sooloviulusonaatit ja Beethovenin sonaatit viululle ja pianolle. Tutkintoon liittyvä kirjallinen työ käsitteli Bachin sooloviulusonaatteja.


title: Merit Palas

text: Vuosina 2002–2008 Palas toimi Sibelius-Akatemian Orkesterisoitinten osaston johtajana. Suomen jousisoitinopettajat ry:n puheenjohtajana hän oli vuodet 2002–2010.


title: Merit Palas

text: Merit Palas on naimisissa pianisti Jussi Siiralan kanssa. Heidän poikansa on pianisti Antti Siirala ja tyttärensä rock-laulaja ja -lauluntekijä Elina Siirala. Merit Palaksen sisar on sellisti Taina Palas (s. 1956) ja veli huilisti Lennart Palas (s. 1969). Heidän isänsä on pianisti Rainer Palas (s. 1933) ja äitinsä pianisti Irja Palas.


title: Viiridrongo

text: Viiridrongo ("Dicrurus paradiseus") on Etelä- ja Kaakkois-Aasiassa tavattava drongoihin kuuluva varpuslintu.


title: Viiridrongo

text: Kooltaan viiridrongot ovat noin 33 cm. Lajin höyhenpuku on kauttaaltaan musta. Siivet ja pyrstö hohtavat metallinsinisinä. Linnun harmaan nokan tyvessä on musta höyhentupsu. Haarukkamaisen pyrstön kaksi höyhentä ovat pidentyneet viirimäisiksi. Viiridrongon silmät ovat väriltään punaiset.


title: Viiridrongo

text: Viiridrongot elävät trooppisissa sademetsissä. Lajia tavataan Intiassa, Andamaanien ja Nikobaarien saarilla, Sri Lankassa, Sumatralla, Jaavalla, Borneossa, ja Kiinassa Hainanin saarilla.


title: Viiridrongo

text: Viiridrongot elävät yleensä pareittain. Kuppimaisen pesänsä laji rakentaa puuhun oksanhaarukkaan. Pesään naaras munii yleensä 3 munaa. Viiridrongot voivat olla aggressiivisia eivätkä epäröi ajaa suurikokoisempaakaan eläintä pois pesänsä lähettyviltä.


title: Viiridrongo

text: Viiridrongojen ravinto koostuu pääasiassa hyönteisistä kuten perhosista, termiiteistä ja sudenkorennoista. Laji syö myös mettä ja liskoja. Viiridrongot seuraavat usein tikkoja kuten aarnivihertikkaa ("Picus mentalis") ja hyödyntävät niiden nakuttelemia koloja ravinnonhankinnassa siirtymällä ruokailemaan puunkuoren alla olevia hyönteisiä tikan poistuttua paikaltaan. Harvinaisemmin lajin on tavattu ruokailevan yhdessä punanaamamalkohan ("Phaenicophaeus pyrrhocephalus"), oravien tai lehvien ("Chloropsis") kanssa.


title: Dave Pegg

text: David "Dave" Pegg (2. marraskuuta 1947 Birmingham, Iso-Britannia) on brittiläinen rock- ja folkmuusikko, basisti ja multi-instrumentalisti. Dave Pegg muistetaan parhaiten Fairport Conventionin ja Jethro Tullin jäsenenä.


title: Dave Pegg

text: 1960-luvulla Pegg soitti yhtyeissä nimeltä Roy Everett's Blueshounds, The Uglys ja Ian Campbell Folk Group, kunnes vuonna 1969 hän sai kutsun tulla suositun folkrockyhtye Fairport Conventionin basistiksi. Yhtye nautti suosiota varsinkin 1970-luvun alkupuoliskolla. Pegg soitti bassokitaraa myös Nick Draken albumilla "Bryuter Layter" (1970).


title: Dave Pegg

text: Fairport Conventionin hajottua 1979 Ian Anderson kutsui Peggin Jethro Tulliin vakavasti sairastuneen John Glascockin tilalle juuri Yhdysvaltain kiertueen aattona. Peggistä tulikin Jethro Tullin pysyvä jäsen aina vuoteen 1995 asti. Silloin hän palasi uudelleenkoottuun Fairport Conventioniin, jossa hän on vaikuttanut 2000-luvulle saakka.


title: Dave Pegg

text: Dave Pegg ja Fairport Convention ovat järjestäneet vuodesta 1979 asti jokavuotiset Cropredyn folkmusiikkifestivaalit Oxfordshiressä. Lisäksi Pegg kuuluu The Dylan Project -nimiseen Bob Dylan -tribuuttiyhtyeeseen.


title: Dave Pegg

text: Biografia Jethro Tullin kotisivuilla


title: Lähellä syntiä

text: Lähellä syntiä ("Nära synden") on suomalainen mustavalkoinen elokuva vuodelta 1955. "Lähellä syntiä" perustuu Martti Larnin 1946 ilmestyneeseen romaaniin. Sen tapahtumat ajoittuvat vuosiin 1910–1929. Elokuvaversiossa romaanin tapahtumat siirrettiin Suomen sisällissodasta toiseen maailmansotaan.


title: Lähellä syntiä

text: Elmer ja Margit tapaavat toisensa talvisodan kynnyksellä. Rakkaus syttyy liekkeihin, mutta valtioiden johtajat sytyttävät sodan. Kohtalo erottaa rakastavaiset neljäksitoista vuodeksi. Noina raskaina vuosina Margit joutuu talousvaikeuksissaan kenties elämään liian lähellä syntiä. Joulun tähtien tuikkiessa monet asiat saavat lopulta ratkaisunsa.


title: Lähellä syntiä

text: Syksy 1939. Agronomi ja kauppapuutarhan omistaja Elmer Oras saa kutsun ylimääräisiin kertausharjoituksiin. Niiden yhteydessä hän tapaa vanhan tuttunsa poliisikomisario Vehviläisen, joka kutsuu hänet Helsinkiin iltaa viettämään. Hotellissa Elmer tapaa tarjoilija Margit Kaskin, jonka hän pelastaa erään asiakkaan ahdistelulta. Asiakas järjestää Margitille kostoksi potkut, mutta Elmer päättää ottaa yhteyttä hotellin johtajaan potkujen kumoamiseksi. Margit ja Elmer tutustuvat toisiinsa ja rakastuvat. Mies joutuu kuitenkin lähtemään ”sinne jonnekin”. Hän antaa Margitille muistoksi kaulakorun, jonka on saanut äidiltään. Talvisodan alussa Elmer joutuu sotavangiksi ja Margit jää yksin...uusi elämä kohdussaan. Hän käy yhden kerran tapaamassa Elmerin äitiä, muttei kerro suhteestaan Elmeriin.


title: Lähellä syntiä

text: Vuosi 1953. Elmer palaa sotavankeudesta. Hänen äitinsä asuu suvun talossa tyttärentyttärensä, sotaorvon Maryn kanssa. Margit taasen on yksinhuoltaja. Hänen pojallaan Juhana Kaskilla on koulussa ongelmia, jotka liittyvät hänen isättömyyteensä. 1950-luvun Suomessa ei ole helppoa olla lehtolapsi. Lehtori Berg väittää Juhanan pilaavan koulun maineen häiriköinnillään. Juhana puolestaan nimittää Bergiä huusiluudaksi. Hän saa tarpeekseen koulusta ja päättää lähteä merille. Kotona hän raivostuu äidilleen, joka tuo vieraita miehiä luokseen. Margit tarvitsee rahaa poikansa kouluttamiseen, johon tarjoilijan palkka ei riitä. Hän lupaa lopettaa vieraiden miesten vastaanottamisen. Ravintolassa Margit tapaa Elmerin, he eivät tunnista toisiaan, mutta aavistelevat. Asiaa vaikeuttaa se, että Elmer sanoo nimekseen Urho Nurmi. Lisäksi mies on parroittunut ja hänellä on aurinkolasit. Margit kutsuu ”Urhon” kotiinsa...ja samalla rikkoo Juhanalle antamansa lupauksen. Elmer tunnistaa vihdoin Margitin kaulakorusta, jonka hän naiselle lahjoitti neljätoista vuotta aiemmin.


title: Lähellä syntiä

text: Seuraavana päivänä Elmer käy tapaamassa Margitia, mutta kotona on vain Juhana. Hän tarjoaa pojalle kevyttä työtä kauppapuutarhassaan. Juhana päättää turvautua työtarjoukseen sen jälkeen, kun hän ei ikänsä tähden ole saanut pestiä merille. Puutarhaliikkeessä hän sanoo nimekseen Johan Koski. Margit etsii poikaansa epätoivoisesti. Lopulta hän ottaa tarjoilijan pestin laivalta ja purjehtii Etelä-Amerikkaan. Hän jättää pojalleen muistoksi korun, jonka sai aikanaan Elmeriltä. Tällä välin Elmer etsii sekä Juhanaa että Margitia - tuloksetta. Juhana joutuu työpaikallaan kahnauksiin mestari Jurrikan kanssa. Rehti työmies Nuutti pitää kuitenkin pojan puolta. Juhana päättää uskoutua Nuutille, ja paljastaa tälle oikean henkilöllisyytensä ja ikänsä. Juhana ystävystyy Maryn kanssa ja antaa tytölle joululahjaksi korun, jonka sai äidiltään.


title: Lähellä syntiä

text: Juhanan ja Jurrikan välit kiristyvät, mestari päättää erottaa pojan. Muut työntekijät nousevat puolustamaan poikaa. Elmerkin taipuu sille kannalle, että poikaa ei eroteta. Hän ei kuitenkaan henkilökohtaisesti tapaa poikaa missään vaiheessa, joten hän ei voi tietää Johan Kosken olevan Juhana. Joulu lähestyy ja sen myötä kauppapuutarhan sesonki. Jurrikka antaa Juhanalle luottamustehtäviä Helsingissä hoidettavaksi. Poika käy samalla viemässä kukkia äidilleen tietämättä, että tämä on merillä. Paluumatkallaan hän joutuu erään kolarin todistajaksi poliisiasemalle. Komisario Vehviläinen tunnistaa pojan Juhanaksi ja ilmoittaa Elmerille. Samalla komisario kertoo, että Margitin laiva on saapumassa Helsinkiin aivan joulun alla. Jouluvalmisteluiden lomassa Mary näyttää Juhanalta saamansa korun isoäidilleen ja Elmer-enolleen. Tällöin Elmer käsittää, että hänen palveluksessaan oleva poika on Juhana Kaski. Elmer kiirehtii satamaan Margitia vastaan. Poistuessaan laivasta nainen toteaa, että merielämä ei sovi hänelle. Elmerin vastaanotosta hän on hämillään, mutta kivi putoaa hänen sydämeltään miehen kertoessa Juhanan olevan turvassa. Tällöin Margit paljastaa, että Juhana on Elmerin poika. Juhana puolestaan odottaa äitiään isoäitinsä ja serkkunsa Maryn kanssa. Perheonni on ylimmillään, kun Juhana kohtaa isänsä... hän haluaa palata kouluun ja sanoa huusiluudalle, että nyt hänelläkin on isä!


title: Lähellä syntiä

text: Elokuva kuvattiin talvella 1955. Kuvauspaikkana oli muun muassa Leppäsuonkatu 2:n kauppapuutarha Helsingissä.


title: Lähellä syntiä

text: Helsinkiläinen "Uusi Suomi" arvioi: ”Filmin heikoin osa on sen ensimmäinen kolmannes --. Tapahtumien siirtyessä 1950-luvulle tarinassa on havaittavissa melkoista tiivistymistä, joskin se edelleen epäloogisia linjoja noudattaen pysyttelee verraten halpahintaisella tosikertomustasolla.” "Helsingin Sanomien" Paula Talaskivi kiitti kerronnan joustavuutta ja interiöiden hyvää sävyä. Toisaalta hän arvosteli elokuvaa psykologisen uskottavuuden piittaamattomuudesta. "Ilta-Sanomien" Juha Nevalainen kehui Terastea lupaavaksi ja osaavaksi lapsinäyttelijäksi.


title: Lähellä syntiä

text: "Lähellä syntiä" esitettiin televisiossa ensi kerran 27. elokuuta 1966.


Varjoja, varkaita ja vanhoja valokuvia Osa 3 on Sir Elwoodin hiljaiset värit -yhtyeen kolmas kokoelma-albumi. Albumi juhlisti yhtyeen 20-vuotista taivalta. Se julkaistiin 21. tammikuuta 2009.


title: Varjoja, varkaita ja vanhoja valokuvia Osa 3

text: Kokoelma sisältää neljä CD-levyä ja yhden DVD:n. Kolme CD:eistä sisältää aikaisemmin julkaistuja kappaleita sekä uuden kappaleen "Nelostie". Yksi CD sisältää aikaisemmin julkaisemattomia livetaltiointeja. DVD sisältää kaikki yhtyeen musiikkivideot, Yleisradion taltioimat TV-keikat sekä otteita "Varjoissa vapaan maailman" -levyn julkaisukeikalta vuodelta 1991. Kokoelmasta julkaistiin myös 32 kappaleen tupla-CD-versio.


text:
Albumi nousi Suomen virallisen listan sijalle 10.Videot:
Sellaista se on / Viimeisellä rannalla / Kuolen / Perunamaa / Sua seuraan / Vuokses sun


text: TV-esiintymiset:


text:
- Kangastusta 6.10.1991:
Tango / Kulkuriveljeni Jan


text:
- Q ja Tähdet 17.3.1993:
Sellaista se on / Jumala rankaisee Helsinkiä tänä yönä / Neiti Kevät / Yksin / Kun eilistä mä lähdin etsimään / Mustasukkaisuus / Marssi / Lähtö


text:
- Linnunradan pianobaari 28.9.1998:
Vanha valokuva


text:
- Lista Top 40 15.1.1998:
Kannelmäki-68 / Älä mee


text:
- Liljankukka 15.7.2000:
Jos helmiä kyyneleet ois / Tulen liekki


text:
- Varjoissa vapaan maailman –albumin julkaisukeikka 13.6.1991:
Varjoissa vapaan maailman / Älä itke / Mielikuvitusta / Ikkunas alla


title: Aktio

text: Aktio voi viitata seuraaviin asioihin:


title: Saksan 4. panssariarmeija

text: 4. panssariarmeija oli Saksan maavoimien toisen maailmansodan aikainen kenttäarmeija. Yhtymä muodostui kuin helmikuussa 1942 4. panssariryhmä ("Panzergruppe 4") täydennettiin armeijaksi. Yhtymään kuuluneet joukot osallistuivat Ranskan valtaukseen ja itärintaman taisteluihin.


title: Saksan 4. panssariarmeija

text: Saksan 4. panssariryhmää johti koko sen olemassa olon ajan kenraalieversti Erich Hoepner. Panssariryhmä muodostettiin Saksan miehittämässä Ranskassa 17. helmikuuta 1941 XVI armeijakunnasta ja siihen liitettiin täydennyksenä LVI ja XLVI panssariarmeijakunta. Ryhmä siirrettiin Ranskasta itään lähelle Neuvostoliiton vastaista rajaa. Operaatio Barbarossan alkaessa se aloitti etenemisen kohti Moskovaa. Talvi ja puna-armeijan vastarinta pysäytti hyökkäyksen Moskovan edustalle. Vuodenvaihteessa panssariryhmää täydennettiin uusilla yksiköillä ja se nimettiin panssariarmeijaksi.


title: Saksan 4. panssariarmeija

text: 4. panssariarmeija muodostettiin itärintamalla 1. tammikuuta 1942. Se toimi itärintamalla sodan loppuun asti osallistuen taisteluihin Kurskissa, Donilla, Harkovassa, Kiovassa ja Veikselin varrella. Keväällä 1945 puna-armeija ajoi sen Puolasta edelleen Saksaan. Armeija taisteli Oderilla, Görlitzissä, Gubenissa ja Halbessa kunnes antautui Elbellä toukokuussa 1945.


title: Saksan 4. panssariarmeija

text: Panssariarmeijan komentajina olivat:


title: Olli Pousi

text: Olli Kalervo Pousi (s. 23. heinäkuuta 1959 Espoo) on entinen suomalainen pituushyppääjä ja kolmiloikkaaja. Hän edusti Kouvolan Urheilijoita ja häntä valmensi Pertti Pousi.


title: Olli Pousi

text: Pousi sijoittui Sindelfingenin sisäratojen EM-kilpailuissa 1980 kahdeksanneksi kolmiloikassa ja 14:nneksi pituushypyssä. Saman vuoden Moskovan olympialaisissa hän karsiutui loppukilpailusta sekä pituudessa että kolmiloikassa.


title: Olli Pousi

text: Pousi edusti Suomea aikuisten maaotteluissa ja Euroopan cupin kilpailuissa vuosina 1979–1983. Hän voitti kolmiloikan Euroopan cupin karsintakilpailussa Helsingissä 1981. Maaotteluissa hän voitti vuonna 1981 sekä pituuden että kolmiloikan niin Kouvolassa kuin Tukholmassakin, jossa hyppäsi pituusennätyksensä 777 cm. Kolmiloikkaa hän hyppäsi parhaimmillaan 16,82 m Tampereella 1980.


title: Olli Pousi

text: Pousi voitti kolmiloikan ulkoratojen Suomen mestaruuden Helsingissä 1979, Lappeenrannassa 1980 ja Oulussa 1981. SM-hopeaa hän sai Porissa 1983. Pituushypyn Suomen mestaruuden hän voitti 1980 ja sai SM-hopeaa 1981. Sisäradoilla hän voitti kolmiloikassa SM-kultaa 1980 ja hopeaa 1985 sekä pituushypyssä hopeaa 1980.


title: Olli Pousi

text: Pousi on pituudeltaan 201 cm ja painoi aktiivivuosinaan 80 kg.


title: Friends (The Beach Boysin albumi)

text: Friends on The Beach Boysin vuonna 1968 julkaistu albumi. Albumilla Dennis Wilson nousi ensimmäisen kerran merkittävään lauluntekijän rooliin.


title: Friends (The Beach Boysin albumi)

text: "Friends" on julkaistu yhdessä albumin "20/20" kanssa yhdellä CD:llä, joka sisältää myös bonusraitoja samalta ajalta.


title: Nikita Belyh

text: Nikita Jurjevitš Belyh (, s. 13. kesäkuuta 1975) on venäläinen poliitikko, entinen Oikeistovoimien liitto -puolueen (SPS) johtaja ja Kirovin alueen kuvernööri joulukuusta 2008 heinäkuuhun 2016.


title: Nikita Belyh

text:
Belyh on syntyisin Permistä ja opiskellut taloustiedettä Permin valtionyliopistossa ja Oxfordissa. Hän on työskennellyt toimittajana ja perusti 1993 Fin-ins-yhtiön.
Hänet valittiin 2001 Permin alueen duumaan ja 2004 varakuvernööriksi.


title: Nikita Belyh

text: Belyh nousi Oikeistovoimien liiton johtoon toukokuussa 2005. Hän vei puolueen liittoon Jabloko-puolueen kanssa, joka osoittautui menestyksekkääksi joulukuun 2005 paikallisvaaleissa, erityisesti Moskovassa. Belyh itse valittiin Permin aluepiirin duumaan joulukuussa 2006. Vuoden 2007 valtioduuman vaaleissa Oikeistovoimien liitto sai 0,96 % äänistä, ja jäi ilman paikkoja. Puolueen talousvaikeuksien vuoksi sitä alettiin suunnitella yhdistettäväksi kahden muun pienpuolueen kanssa, jotka tunnettiin Kremlin-myönteisinä. Belyh erosi puolueen johdosta protestina tälle syyskuussa 2008.


title: Nikita Belyh

text: Belyh otti osaa ns. erimielisten marsseille 2007 ja hänet jopa pidätettiin, sekä protestoi Venäjän vuoden 2008 presidentinvaaleja vastaan.


title: Nikita Belyh

text:
Erottuaan SPS:n johdosta Belyh suunnitteli liittymistä Garri Kasparovin puuhaamaan Solidaarisuus-puolueeseen, joka vastusti presidentinkauden pidennystä.
Presidentti Dmitri Medvedev ilmoitti yllättäen 8. joulukuuta 2008 asettavansa hänet ehdolle Kirovin alueen kuvernööriksi edellisen kuvernöörin Nikolai Šakleinin kauden päättyessä. Alueen duuma vahvisti nimityksen 14. joulukuuta.
Belyh erosi Solidaarisuus-liikkeestä, jonka ohjelmassa yhteistyö Venäjän valtiojohdon kanssa oli julistettu mahdottomaksi. Belyhin takinkääntöä arvostelivat mm. liikkeen johtajat Boris Nemtsov ja Kasparov. Aktivisti Maria Gaidar julisti Belyhin "myyneen sielunsa paholaiselle." Gaidar sai kuitenkin myöhemmin paikan Kirovin alueen varakuvernöörinä.


title: Nikita Belyh

text: Venäjän federaation tutkintakomitea pidätti Belyhin kesäkuussa 2016 kun hän oli ottamassa henkilökohtaisesti vastaan 400 000 euron lahjuksia moskovalaisessa ravintolassa. Presidentti Putin erotti hänet heinäkuussa 2016.


title: Intentionalismi

text: Intentionalismi viittaa tieteenfilosofiassa "intentionaaliseen selittämiseen". Se on eräs finalistisen selittämisen muoto. Finalistisessa selittämisessä jokin asia pyritään selittämään tietoisen ja päämäärähakuisen toimijan uskomusten ja aikomusten avulla.


title: Intentionalismi

text: Intentionaalisen selittämisen tarkoituksena on ymmärtää, miksi joku ihminen tai muu älyllinen olento tekee jotakin jollakin tavalla. Intentionaalinen selitys selittää ihmisen käyttäytymisen johtuvan hänen haluistaan ja uskomuksistaan eli intentionaalisista tiloistaan. Intentionaalisilla tiloilla tarkoitetaan mentaalisia tiloja, jotka suuntautuvat itsen ulkopuolelle.


title: Intentionalismi

text: Intentionaalisen selityksen tavoitteena on löytää perustelut, motiivit tai tiedostetut syyt toiminnalle sekä ymmärtää ihmistä osana tämän sosiaalista ympäristöä. Intentionaalista selittämistä nimitetään usein tulkinnaksi tai ymmärtämiseksi.


title: Intentionalismi

text: Toinen finalistisen selittämisen muoto on funktionalismi.


title: Lipstick Jungle

text:
Lipstick Jungle on Candace Bushnellin samannimiseen kirjaan pohjautuva draamasarja.
Sarja kertoo kolmen New Yorkissa elävän naisen Nicon, Wendyn ja Victoryn keskinäisestä ystävyydestä
ja elämästä. Suomessa MTV3 esitti sarjan 1. tuotantokauden tammikuusta 2009 alkaen ja 2. tuotantokauden syksyllä 2009. Sarjan tuotanto lopettiin maaliskuussa 2009, joten 2. tuotantokausi jäi viimeiseksi kaudeksi.


title: Sunflower

text: Sunflower on The Beach Boysin vuonna 1970 julkaistu albumi. Se oli heidän ensimmäinen julkaisunsa levy-yhtiö Reprise Recordsilla. Huolimatta ilmestymisajankohdastaan (Brian Wilsonin pitkä masennuskausi oli juuri alkanut) albumia on usein pidetty yhtenä yhtyeen parhaista levykokonaisuuksista. Esimerkiksi arvostettu All Music Guide antoi levylle arvosanaksi neljä ja puoli viidestä tähdestä.


title: Sunflower

text: Albumi debytoi Yhdysvalloissa Billboard 200 -listan sijalla 151.


title: Gazan piiritys

text: Gazan piiritys käytiin vuonna 332 eaa. sen jälkeen kun Aleksanteri Suuren oli kukistanut Persian kuninkaan Dareios III:n Issoksen taistelussa ja vallattua Tyroksen kaupungin. Gaza ei suostunut antautumaan Aleksanterille, joka valtasi sen neljän kuukauden piirityksen jälkeen.


title: Gazan piiritys

text: Gazaa suojasivat vahvat muurit ja se sijaitsi kukkulalla. Aleksanterin sapöörit epäilivät pystyisivätkö he millään valtaamaan kaupunkia. Aleksanteri määräsi rakennettavaksi vallin jota myöten piirityskoneet saatiin kuljetettua muurien vierelle. Kun tämä ei tepsinyt kaivoivat Aleksanterin sapöörit tunneleita, jotka saivat kaupungin muurit sortumaan. Piirityksen jälkeen kaupungin miespuolinen väestö surmattiin.


title: Gazan piiritys

text: Quintus Curtius Rufus kertoo että piirityksen jälkeen Aleksanteri veti kaupungin komentajaa Batista sotavaunujensa perässä kaupungin ympäri. Aleksanterin myyttinen esi-isä Akhilleus oli Iliaan mukaan tehnyt samoin Hektorille Troijan sodassa.


title: Von Kleist

text: Von Kleist preussilainen suku, jonka merkittäviä jäseniä ovat:


title: Surf’s Up

text: Surf’s Up on The Beach Boysin albumi, joka julkaistiin vuonna 1971. Sen nimi perustuu samannimiseen kappaleeseen, jonka Brian Wilson ja Van Dyke Parks tekivät alun perin vuosina 1966–1967 silloin julkaisematta jäänyttä "Smile" -albumia varten.


title: Surf’s Up

text: Albumi debytoi Yhdysvalloissa Billboard 200 -listan sijalla 29.


title: Surf’s Up

text: "Surf’s Up" on julkaistu yhdellä CD:llä albumin "Sunflower" kanssa.


title: Nirva

text: Nirva on pienehkö kaupunginosa Etelä-Tampereella, Koivistonkylän ja Lahdesjärven välissä. Nirvan asukasluku oli vuoden 2007 lopussa 462 henkilöä. Asuintalot ovat pääosin pientaloja, lisäksi muutama rivitalo. Asuintaloja on vajaa 200, ja uudisrakentaminen on vähäistä tonttien vähyyden vuoksi.


title: Nirva

text: Nirvan kaupunginosan nimeen ovat antaneet aiheen läheiset Nirvanniitty ja Nirvanvuori. Nirva-nimen alkuperää ei ole pystytty selvittämään. Nirvanvuori oli entisinä aikoina nuorison leikkipaikka ja juhannuskokon polttopaikka. Nirvan alue siirtyi Tampereen kaupunkiin Messukylän kunnan osana vuoden 1947 alussa.


title: Nirva

text:
Luonnonläheinen Nirva tarjoaa kattavan hiihtolatuverkoston ja maastopyöräreittien lisäksi jylhän kallion ympäröimässä metsässä opastetun luontopolun.
Alueella toimii Tampereen Aikuiskoulutuskeskus. Nirvassa ei ole palveluita, vaan lähimmät ovat Koivistonkylässä. Nirvan halki kulkee Tampereen Kaupunkiliikenteen linjat 21 ja 33.


title: Leo Geyr von Schweppenburg

text: Leo Dietrich Franz Freiherr Geyr von Schweppenburg (2. maaliskuuta 1886 Potsdam – 27. tammikuuta 1974 Irschenhausen lähellä Müncheniä) oli saksalainen maavoimien panssarikenraali toisessa maailmansodassa.


title: Leo Geyr von Schweppenburg

text: Geyr liittyi Saksan armeijaan 1904. Ensimmäisessä maailmansodassa hän palveli rintamayksiköissä komentajana sekä esikuntatehtävissä. Saksan kansallissosialistisen työväenpuolueen noustua valtaan Geyr siirrettiin sotaministeriöön ja hän toimi sotilasasiamiehenä Lontoon ja Brysselin lähetystöissä 1933–1937.


title: Leo Geyr von Schweppenburg

text: Saksa hyökkäsi Puolaan 1. syyskuuta 1939 ja aloitti toisen maailmansodan. Geyr oli mukana offensiivissa komentaen 3. panssaridivisioonaa. Ranskan valtauksen aikana hän komensi XXIV armeijakuntaa. Hän oli mukana itärintaman taisteluissa operaatio Barbarossan alusta vuoteen 1943, jolloin hänet siirrettiin Ranskaan. Geyr osallistui Normandian maihinnousun taisteluihin ja haavoittui itsekin kun Yhdistyneen kuningaskunnan ilmavoimien hävittäjäkoneita hyökkäsi hänen esikuntaansa. Toivuttuaan elokuussa 1944 hänet siirrettiin reservin panssarijoukkojen tarkastajaksi. Liittoutuneet vangitsivat hänet 9. toukokuuta 1945 ja hän pysyi sotavankeudessa kaksi vuotta. Hän kuoli Baijerissa 1974.


title: Geyr von Schweppenburg

text: Geyr von Schweppenburg on saksalainen sukunimi.


title: Geyr von Schweppenburg

text: Geyr von Schweppenburg voi tarkoittaa seuraavia henkilöitä:


title: Asaf Avidan

text: Asaf Avidan (, s. 23. maaliskuuta 1980 Jerusalem, Israel) on israelilainen folk/rock -muusikko, joka tunnetaan hänen debyyttialbumistaan "The Reckoning", jonka teki ryhmä muusikoita nimellä "Asaf Avidan & the Mojos". Albumi sai paljon positiivisia arvosteluita, ja Avidan ansaitsi itselleen ehdokkuuden Parhaaksi Israelilaiseksi Artistiksi.


title: Asaf Avidan

text: Avidan syntyi Jerusalemissa vuonna 1980. Hänen vanhempansa tapasivat toisensa Los Angelesissa. Hänen isänsä työskenteli Israelin ulkomaanministeriössä, ja kun Asaf täytti seitsemän he muuttivat Jamaikalle. He palasivat takaisin Asafin ollessa 11-vuotias, ja hänet laitettiin taidekouluun, jossa hän opiskeli teatteria. Hänet kutsuttiin armeijaan, jossa hän palveli kymmenen kuukautta.


title: Asaf Avidan

text: Vuonna 2006 hän julkaisi EP:n "Now That You're Leaving", ja aloitti soolouransa soittamalla ympäri Israelia akustista kitaraa. Avidan kuitenkin päätti lopulta avartaa musikaalista näkemystään ja liittyi bändiin nimeltä "The Mojos". Tämä bändi teki kiertueita Israelissa ja myös ulkomailla. Ensimmäinen single Avidanin debyyttialbumilta on nimeltään "Weak".


title: Seikun saha

text: Seikun saha on Porissa sijaitseva UPM-Kymmene-konserniin kuuluva sahalaitos. Sahan tuotantokapasiteetti vuonna 2015 oli 390 000 kuutiometriä sahatavaraa vuodessa ja sahan palveluksessa oli noin 80 henkilöä.


title: Seikun saha

text: Sahan perusti Seikun saarelle 1872 Fredrik Wilhelm Rosenlew yhdessä englantilaisen I.C. im Thurn & Co.:n kanssa. Rosenlew halusi perustaa uuden sahan, koska hänen omistamansa Isosannan saha oli käynyt pieneksi ja tekniikaltaan vanhentuneeksi. Uusi kolmiraaminen Seikun höyrysaha olikin valmistuttuaan Satakunnan suurin. Vuonna 1884 sahalla työskenteli 200 työntekijää ja kymmenen vuotta myöhemmin 363 henkeä. Vuonna 1914 tehdyn laajennuksen jälkeen Seikun saha oli Suomen suurin työllistäen noin 750 henkilöä.


title: Seikun saha

text: Seikun sahan yhteydessä toimi vuosina 1912–1956 laatikkotehdas, joka käytti puulaatikoiden valmistukseen sahan tuotannossa syntyneitä jätelautoja. Sahan puujätettä käyttivät myös vuonna 1913 valmistunut Aittaluodon voimalaitos, 1920 valmistunut sulfaattiselluloosatehdas ja sen jatkona toiminut voimapaperia valmistunut paperitehdas sekä 1921 valmistunut sulfiittiselluloosatehdas. Aittaluodon alueelle syntyneeseen jalostusketjuun tuli mukaan vielä vuonna 1926 voimapaperia käyttänyt säkki- ja pussitehdas sekä 1928 sulfiittitehtaan jätelipeästä sokeria erottamalla hiivaa valmistanut hiivatehdas.


title: Seikun saha

text: Vuonna 1941 kaikki Rosenlewin sahaustoiminta keskitettiin Seikkuun ja sodan jälkeen sahalta vietiin puutavaraa sotakorvauksina vuoteen 1949 saakka. Vuonna 1950 sahalla oli noin 550 työntekijää. 1970-luvulla sahalla toteutettiin laaja investointiohjelma, johon kuului uuden sahalinjan rakennus 1973 ja sahan päälinjan uudistus 1976.


title: Seikun saha

text: Seikun saha oli Rosenlewin omistuksessa aina vuoteen 1988 jolloin Rosenlew fuusioitiin Rauma-Repolaan. Vuodesta 1991 Seikun saha toimii osana Yhtyneet Sahat Oy:tä ja vuonna 1996 se tuli osaksi UPM-Kymmene konsernia. Vuodesta 2004 Seikun saha toimi osana UPM-Kymmene Wood Oy:tä ja kun UPM-Kymmenen saha- ja vaneriliiketoiminnat eriytettiin vuonna 2007, Seikun saha tuli osaksi UPM-Kymmene Oyj:tä.Rosenlew-museo


title: HMS Barham (1811)

text: HMS Barham oli Kuninkaallisen laivaston 74-tykkinen Armada-luokan kolmannen luokan linjalaiva.


title: HMS Barham (1811)

text: Alus tilattiin 2. marraskuuta 1807 Perry, Wells & Greeniltä (vuodesta 1810 Wigram, Wells & Green) Blackwallista ja sen tarjoukseen perustuneet rakennuskustannukset olivat £57949.11.7d, johon lisättiin varustamiskustannukset £11785 Woolwichissa ja £16967 Chathamissa. Sen köli laskettiin kesäkuussa 1808 ja alus laskettiin vesille 8. heinäkuuta 1811. Alus varustettiin 11. heinäkuuta - 21. elokuuta 1811 Woolwichissa reserviä varten ja helmikuusta alkaen 20. toukokuuta 1812 Chathamissa meripalvelukseen.


title: HMS Barham (1811)

text: "HMS Barham" otettiin palvelukseen satama-aluksena (reserviin) heinäkuussa 1811 päällikkönään Thomas Bladen Capel, joka vastasi aluksesta sitä varustettaessa. Alus otettiin meripalvelukseen helmikuussa 1812, jolloin sen päällikkönä oli John Spranger ja palveluspaikaksi määrättiin Pohjanmeri. Aluksen palveluspaikaksi muutettiin 1813 Woolwich ja se siirrettiin 1814 Jamaikalle. Alus poistettiin palveluksesta heinäkuussa samana vuonna.


title: HMS Barham (1811)

text: Alus siirrettiin maaliskuussa 1815 telakalle Woolwichiin, jossa suoritettiin alukselle yleinen kunnostus 22 686 punnalla. Se palasi palvelukseen vielä samana vuonna syyskuussa. Alus ankkuroitiin Sheernessiin. Se siirrettiin helmikuussa 1826 telakalle Woolwichiin, jossa alus huollettiin ja se muutettiin 50-tykkiseksi neljännen luokan fregatiksi 41 346 punnalla. Muutostöiden jälkeen aluksen tykkikannella oli 28 kappaletta 32 naulan, puolikannella kuusitoista 32 naulan ja etukannella kuusi 32 naulan tykkiä. Samalla miehistöntarve laski 450:een. Alus palasi palvelukseen määrättynä Jamaikalle elokuussa ja se poistui kuitenkin telakalta vasta joulukuussa 1826.


title: HMS Barham (1811)

text: Alus palasi Englantiin ja se siirrettiin uudelleen telakalla syyskuusta 1830 kesäkuuhun 1831 Woolwichiin, jossa sen varustaminen merikelpoiseksi maksoi 19 978 puntaa. Se palautettiin palvelukseen maaliskuussa 1831 Välimeren laivastoon. "HMS Barham" myytiin romutettavaksi maaliskuussa 1840 Deptfordissa.


title: ARA General Belgrano

text:
ARA General Belgrano (runkonumero C-4) oli Argentiinan laivaston risteilijä, jonka Britannian Kuninkaallisen laivaston ydinsukellusvene "HMS Conqueror" upotti 2. toukokuuta 1982 Etelä-Atlantilla Falklandin sodassa.
Alus oli alun perin vuonna 1938 vesille laskettu Yhdysvaltain laivaston Brooklyn-luokan risteilijä "USS Phoenix". Se selvisi Japanin hyökkäyksestä Pearl Harboriin ja palveli toisessa maailmansodassa osallistuen useisiin taisteluihin. Alus poistettiin Yhdysvaltain laivaston vahvuudesta vuonna 1946 ja se myytiin 12. huhtikuuta 1951 Argentiinalle, minkä jälkeen se huollettiin Philadelphian laivastontelakalla. Aluksen kansirakenteita supistettiin, torpedovyöt lisättiin, leveyttä kasvatettiin sekä maston tasanteet ja katapultit poistettiin. Se sai palvelukseen otettaessa 5. joulukuuta nimekseen "ARA 17 de Octubre" ("17. lokakuuta") presidentti Juan Perónin puolueelle tärkeän päivämäärän mukaan.


title: ARA General Belgrano

text: Alus tilattiin New York Shipbuilding Corporationilta Camdenista New Jerseystä. Sen köli laskettiin 15. huhtikuuta 1935 ja alus laskettiin vesille 13. maaliskuuta 1938 kumminaan rouva Dorothea Kays Moonan. Alus otettiin palvelukseen saman vuoden lopulla 3. lokakuuta Philadelphian laivastontelakalla ensimmäisenä päällikkönään John W. Rankin.


title: ARA General Belgrano

text: Alus lähti koeajojen päätyttyä purjehdukselle, jonka aikana se vieraili Trinidadissa Port of Spainissa, Brasiliassa Santosissa, Argentiinassa Buenos Airesissa, Uruguayssa Montevideossa ja Puerto Ricossa San Juanissa. Alus palasi tammikuussa 1939 Philadelphiaan.


title: ARA General Belgrano

text: Yhdysvaltain laivasto poisti aluksen palveluksesta 3. heinäkuuta 1946 ja se myytiin 9. huhtikuuta 1951 Argentiinalle, joka otti sen palvelukseen 17. lokakuuta nimellä "ARA Diecisiete de Octubre (C-4)". Aluksen miehistö osallistui kapinaan Perónia vastaan vuonna 1955, ja seuraavana vuonna alus sai vuonna 1956 uuden nimen Argentiinan itsenäisyyssodan sankarin, kenraali Manuel Belgranon mukaan.


title: ARA General Belgrano

text: "ARA General Belgranon" pääaseistuksen muodostivat viisitoista 152 mm:n tykkiä. 1960-luvun alussa alukselle asennettiin Alankomaista hankittu merivalvontatutkajärjestelmä. Alusta modernisoitiin 1967 asentamalla siihen Sea Cat -ilmatorjuntaohjusjärjestelmä ja kahden helikopterin laskeutumisalustat.


title: ARA General Belgrano

text: Falklandin sodan puhjettua keväällä 1982 "General Belgrano" lähetettiin huhtikuun lopulla eräiden muiden argentiinalaisten sota-alusten tavoin asemiin Falklandinsaarten ympärille odottamaan lähestyviä Royal Navyn voimia. Alus kuitenkin pysytteli Britannian julistaman, Falklandinsaaria ympäröivän säteeltään 200 meripeninkulmaa laajan sotatoimialueen ulkopuolella. "HMS Conqueror" löysi "General Belgranon" Burdwoodinmatalikolta saarten eteläpuolelta 30. huhtikuuta ja alkoi varjostaa alusta. "General Belgranon" arveltiin olevan osa pihtiliikettä, jossa argentiinalaiset sota-alukset lähestyivät saaria sekä pohjoisen että etelän suunnasta.


title: ARA General Belgrano

text: Matalalla merialueella sukellusveneen oli vaikea seurata "General Belgranoa" turvallisesti, ja pääministeri Margaret Thatcher antoi lopulta käskyn tuhota risteilijä. 2. toukokuuta kello 15.57 "HMS Conqueror" ampui kolme torpedoa, joista kaksi osui maaliin. Toinen torpedo räjähti aluksen konehuoneessa. Räjähdys tuhosi konehuoneen ja sen yläpuolella sijainneet virkistystilat surmaten välittömästi arvioiden mukaan noin 275 miestä. Alukseen alkoi tulvia vettä, eivätkä pumppulaitteistot toimineet sähköjen katkeamisen takia. Kaksikymmentä minuuttia osumien jälkeen "General Belgranon" kapteeni Hector Bonzo antoi käskyn jättää uppoava alus. Vajaa kolmasosa risteilijän miehistöstä sai surmansa upotuksen yhteydessä: yhteensä kuolonuhreja oli 323, joukossa kaksi laivan mukana ollutta siviiliä. Seuraavina päivinä merestä pelastettiin yli 700 eloonjäänyttä. Myös Chilen laivasto osallistui pelastustehtävään, vaikka maa oli erittäin huonoissa väleissä Argentiinan kanssa.


title: ARA General Belgrano

text:
"General Belgranon" upotus tapahtui sotatoimialueen ulkopuolella tilanteessa, jossa alus vieläpä suuntasi poispäin alueesta mannerta kohti. Thatcherilla ei upotuskäskyn antaessaan todennäköisesti ollut tietoa siitä, että aluksen kurssi vei pois sotatoimialueen suunnasta; toisaalta tämä tieto ei välttämättä olisi vaikuttanut upotuspäätökseen mitenkään. Tapahtuma herätti arvostelua Britanniassa, jossa jotkut pitivät sotatoimialueen ulkopuolella tapahtunutta ikivanhan sotalaivan upotusta tarpeettomana joukkomurhana. Argentiinassa upotus herätti suuttumusta ja aiheutti sen, että maan hallitus hylkäsi Perun luonnosteleman rauhansuunnitelman ja Britannian myöhemmät aselepoesitykset. Aiemmin vain melko vähäisiä ihmishenkien menetyksiä aiheuttanut sota kiihtyi upotusta seuranneina viikkoina.
Vain kahta päivää myöhemmin Tulimaan Río Grandesta lähteneet hävittäjälentokoneet hyökkäsivät ohjuksin ohjushävittäjä "HMS Sheffieldia" vastaan, joka vaurioita saatuaan upposi hinauksessa.


title: ARA General Belgrano

text: Monet Thatcherin arvostelijat katsoivat upotuksen pilanneen rauhanomaisen ratkaisun mahdollisuudet. Thatcher vakuutti vuonna 1983, että upotuskäsky annettiin tilanteessa, jossa tieto Perun rauhansuunnitelmasta ei vielä ollut tullut Britannian hallitukselle.


title: ARA General Belgrano

text: Upotusta on perusteltu sillä, että "General Belgrano" oli iästään huolimatta tulivoimainen sota-alus ja muodosti sellaisena uhan Falklandinsaaria lähestyville brittiläisille voimille, ja että vihollisen alukset olivat laillisia sotatoimien kohteita myös kansainvälistä meri- ja ilmaliikennettä varten julistetun sotatoimialueen ulkopuolella. Britannian hallitus oli jo 23. huhtikuuta välittänyt Argentiinan hallitukselle tiedon, että hyökkäykset voidaan ulottaa myös sotatoimialueen ulkopuolella oleviin Argentiinan sota-aluksiin ja lentokoneisiin. Vuonna 1994 Argentiinan hallitus myönsi, että "General Belgranon" upottaminen oli ollut laillinen sotatoimi. Alus oli ollut suorittamassa sotilaallista tehtävää, ja sen kurssi ennen upotusta sekä sotatoimialueen ulkopuolella pysyttely perustuivat taktisiin syihin.


title: Oston esteet

text: Oston esteet on markkinoinnissa käytetty termi niille vastaväitteille, joita asiakas esittää myyntitapahtumassa. Tilanteisiin valmistaudutaan menetelmin, joiden avulla selvitetään tekijät, jotka vähentävät yrityksen tuotteiden myyntiä. Haastattelemalla (markkinaselvitys tai asiakaskuuntelu) kerätään asiakkailta ja potentiaalisilta asiakkailta tietoa siitä, mikä haittaa myynnin onnistumista. Kun oston esteet on tunnistettu, pyritään löytämään ratkaisu niiden poistamiseksi tai vaikutuksen vähentämiseksi.


title: Oston esteet

text: Oston esteiden tunnistaminen antaa avaimet tehokkaaseen markkinointiviestintään, jossa osuvalla graafisella suunnittelulla, tekstisisällöllä ja oikein valitulla kanavalla voidaan alentaa asiakkaan ostokynnystä. Koska nykyaikaiset tiedonkeruu- ja hallintajärjestelmät mahdollistavat jatkuvan oston esteiden seurannan, markkinointiviestinnällä voidaan reagoida hyvin nopeasti markkinoilla tapahtuviin muutoksiin.


title: Oston esteet

text: Oston esteet voidaan jakaa erilaisiin luokkiin, kuten fyysisiin, psyykkisiin tai taloudellisia. Aiheesta on rakennettu erilaisia malleja.


title: Frida Nevalainen

text: Frida Nevalainen (s. 27. tammikuuta 1987 Uumaja) on ruotsalainen jääkiekkopuolustaja ja olympiamitalisti.


title: Frida Nevalainen

text: Nevalainen edusti alun perin IF Björklöveniä, mutta on Ruotsin naisten pääsarjatasolla pelannut MODO Hockeyssa. Hän on pelannut 120 naisten A-maaottelua, joissa on tehnyt viisi maalia. Nevalainen voitti Ruotsin joukkueessa hopeaa vuoden 2006 talviolympialaisissa ja MM-pronssia vuosina 2005 ja 2007. Nevalainen on opiskellut Windsorin yliopistossa Kanadassa ja pelannut siellä Windsor Lancersissa kaudella 2007–2008.


title: Frida Nevalainen

text: Frida Nevalaisen isä on Ruotsin naisten jääkiekkomaajoukkueen varavalmentajana toiminut Terho Nevalainen ja kaksoisveli Rauman Lukossa pelaava Patrik Nevalainen.


title: Viulusonaatti nro 9 (Beethoven)

text: Viulusonaatti nro 9 on Ludwig van Beethovenin viululle ja pianolle säveltämä kamarimusiikkiteos, joka tunnetaan myös nimellä Kreutzer-sonaatti. Teos julkaistiin vuonna 1802.


title: Sandefjord Fotball

text: Sandefjord Fotball on vuonna 1998 perustettu norjalainen jalkapalloseura Sandefjordin kaupungista. Joukkue pelaa kaudella 2016 Norjan toiseksi korkeimmalla sarjatasolla Adeccoligaenissa. Se pelaa kotiottelunsa Komplett.no Arenalla.


title: Sandefjord Fotball

text: Sandefjord Fotball perustettiin vuonna 1998 Sandefjord Ballklubbin ja IK Runarin fuusion seurauksena. Seura pelasi historiansa ensimmäisellä kaudella Adeccoligaenissa, jossa se nousi nopeasti kärkijoukkueiden joukkoon. Se oli nousukarsinnoissa kausilla 2002 ja 2003, muttei onnistunut voittamaan niitä. Lopulta kausi 2005 toi kauan odotetun nousun Tippeligaeniin Sandefjordin sijoituttua toiseksi Adecco-ligaenissa. Kausi 2006 on seuran tähän astisen historian menestyksekkäin, sillä se oli pääsarjassa yhdeksäs ja eteni Norjan Cupissa loppuotteluun. Kauden 2007 päätteeksi Sandefjord kuitenkin putosi takaisin Adeccoligaeniin. Visiitti jäi kuitenkin lyhyeksi ja Patrick Walkerin johdolla seura nousi takaisin pääsarjatasolle kauden 2008 päätteeksi. Kaudella 2009 seura sijoittui liigassa hyvin sijalle 8, mutta kausi 2010 oli surkea. Sandefjord voitti ainoastaan kaksi ottelua kauden aikana ja putosi liigajumbona Adeccoligaeniin.


title: Sandefjord Fotball

text: Sandejord taisteli kausilla 2011–2012 noususta takaisin liigaan, mutta kahden kolmossijan myötä pelit jatkuivat toiseksi korkeimmalla sarjatasolla. Kausi 2013 oli notkahdus kahdeksanneksi, mutta seuraavalla kaudella joukkue nousi Lars Bohinenin johdolla sarjan mestariksi ja takaisin pääsarjatasolle. Kausi 2015 oli joukkueelle vaikea ja seura jäi liigajumboksi pudoten jälleen takaisin 1. divisioonaan.


title: Pelionin taistelu

text: Pelionin taistelu käytiin loppukesästä 335 eaa. Aleksanteri Suuren johtamien makedonialaisten ja illyrialaisen kuninkaan Kleitoksen johtamien joukkojen välillä.


title: Pelionin taistelu

text: Aleksanteri oli juuri saapunut Tonavalta Paioniaan kuullessaan että Kleitos Bardylliksen poika, aikoi hyökätä hänen kimppuunsa. Myös taulantien kuningas Galukias ja autariatait aikoivat hyökätä Aleksanterin kimppuun. Agrianien kuningas, joka oli Aleksanterin ystävä, lupasi auttaa autariataita vastaan.


title: APT (elokuva)

text: APT on vuonna 2006 valmistunut eteläkorealainen kauhuelokuva, jonka on ohjannut Ahn Byeong-ki. Elokuva perustuu Kang Fullin sarjakuvaan.


title: APT (elokuva)

text: Nuori, tavaratalossa työskentelevä nainen Se-jin muuttaa kerrostaloon. Eräänä päivänä hän huomaa, että vastapäisen rakennuksen ikkunoiden valot alkavat välähdellä kummallisesti tasan kello 21:56. Hän alkaa epäillä, että näillä tapahtumilla on jokin yhteys naapuriston mysteerisiin kuolemantapauksiin.


title: The Pink Phink

text: The Pink Phink on ensimmäinen DePatie & Freleng Enterprizes -yhtiön tekemä Vaaleanpunainen pantteri -lyhytanimaatio. Se valmistui vuonna 1964, ja se voitti samana vuonna Oscar-palkinnon parhaan lyhytanimaation sarjassa. Sen innoittajana toimi vuonna 1963 julkaistun elokuvan "Vaaleanpunainen Pantteri" alkuteksteihin sisältynyt animaatio, jossa Vaaleanpunaisen pantterin hahmo oli esiintynyt ensimmäisen kerran.


title: The Pink Phink

text: Animaatiossa ei itse asiassa ole juonta, vaan siinä pikemminkin esitetään Vaaleanpunaisen pantterin tekemiä temppuja animaation toiselle päähenkilölle, valkoiselle miehelle. Tämä ajatus toimii monissa muissakin myöhemmissä "Vaaleanpunainen pantteri" -animaatioissa.


title: The Pink Phink

text: Animaatiossa Vaaleanpunainen pantteri ja valkoinen mies maalailevat taloa. Mies haluaa tehdä talosta sinisen, mutta Vaaleanpunainen pantteri haluaa arvattavasti vaaleanpunaisen talon. Animaation aikana näytetään useita erilaisia kohtauksia tähän liittyen, esim. molemmat maalaavat yhtä seinää siten, että yläosa on sininen ja alaosa vaaleanpunainen. Sitten sinistä maalia maalataan vaaleanpunaisen päälle ja toisinpäin. Lopussa käy niin, että mies ampuu vahingossa koko talon vaaleanpunaiseksi ja hautaa kaikki vaaleanpunaiset maaliämpärit. Tämä muuttaa maailman vaaleanpunaiseksi ja Vaaleanpunainen pantteri asettuu asumaan taloon ja maalaa miehenkin vaaleanpunaiseksi.


title: Heinz-Joachim Rothenburg

text: Heinz-Joachim Rothenburg (s. 9. huhtikuuta 1944) on entinen itäsaksalainen kuulantyöntäjä.


title: Heinz-Joachim Rothenburg

text: Rothenburg saavutti kuulantyönnössä hopeaa Ateenan EM-kilpailuissa 1969 tuloksella 20,05 m ja Helsingin EM-kilpailuissa 1971 tuloksella 20,47 m. Olympialaisissa hän sijoittui Münchenissä 1972 sijalle 11 tuloksella 19,74 m ja Montréalissa 1976 kymmenenneksi tuloksella 19,79 m.


title: Heinz-Joachim Rothenburg

text: Sisäratojen EM-kilpailuissa Rothenburg saavutti pronssia Belgradissa 1969 tuloksella 18,69 m, hopeaa Wienissä 1970 tuloksella 19,70 m sekä toistamiseen hopeaa Göteborgissa 1974 tuloksella 20,87 m.


title: Valeri Voikin

text: Valeri Voikin on Neuvostoliittoa edustanut, 1970-luvulla menestynyt kuulantyöntäjä.


title: Valeri Voikin

text: Voikin sijoittui Helsingin EM-kilpailuissa 1971 kuulantyönnössä viidenneksi tuloksella 19,81 m. Seuraavissa EM-kilpailuissa Roomassa 1974 hän sijoittui jälleen viidenneksi, tällä kertaa tuloksella 20,07 m.


title: Valeri Voikin

text: Sisäratojen EM-kilpailuissa Voikin saavutti hopeaa Sofiassa 1971 tuloksella 19,54 m sekä pronssia Katowicessa 1975 tuloksella 19,44 m.


title: Eduard Guštšin

text: Eduard Viktorovitš Guštšin (, 5. tammikuuta 1940 – 14. maaliskuuta 2011) oli neuvostoliittolainen kuulantyöntäjä ja olympiamitalisti.


title: Eduard Guštšin

text: Guštšin saavutti pronssia Méxicon 1968 olympialaisten kuulantyönnössä tuloksella 20,09 m. Hän sijoittui Budapestin EM-kilpailuissa 1966 sijalle 12 tuloksella 17,64 m sekä Ateenan EM-kilpailuissa 1969 kuudenneksi tuloksella 18,91 m.


title: Eduard Guštšin

text: Sisäratojen EM-kilpailuissa Guštšin saavutti hopeaa Prahassa 1967 tuloksella 18,96 m.


title: Jeffrey Buttle

text: Jeffrey Buttle (s. 1. syyskuuta 1982) on kanadalainen, kilpauransa lopettanut taitoluistelija. Hän on vuoden 2008 miesten yksinluistelun maailmanmestari, vuoden 2005 MM-hopeamitalisti ja vuoden 2006 talviolympialaisten pronssimitalisti.


title: Jeffrey Buttle

text: Hän on saavuttanut Neljä maanosan mestaruuskilpailuissa kaksi kultaa vuosina 2002 ja 2004 ja kaksi hopeaa vuosina 2007 ja 2008. Hän on saanut myös kaksi hopeaa GP-finaalissa vuosina 2005 ja 2006. Hänellä on myös hallussaan kolme Kanadan-mestaruutta (2005, 2006, 2007), kaksi hopeaa (2003, 2008) ja kaksi pronssia (2004, 2008).


title: Anatoli Jaroš

text: Anatoli Jaroš on entinen neuvostoliittolainen kuulantyöntäjä.


title: Anatoli Jaroš

text: Jaroš sijoittui Prahan EM-kilpailuissa 1978 kuulantyönnössä viidenneksi tuloksella 20,03 m. Moskovan 1980 olympialaisissa hän sijoittui kolmesta neuvostoliittolaisesta heikoimpana yhdeksänneksi tuloksella 19,93 m.


title: Ralf Reichenbach

text: Ralf Reichenbach (31. heinäkuuta 1950 – 12. helmikuuta 1998) oli saksalainen kuulantyöntäjä.


title: Ralf Reichenbach

text: Reichenbach sijoittui Helsingin EM-kilpailuissa 1971 kuulantyönnössä 11:nneksi tuloksella 18,74 m. Münchenin 1972 olympialaisissa hän sijoittui 13:nneksi tuloksella 19,48 m. Rooman EM-kilpailuissa 1974 hän saavutti hopeaa tuloksella 20,38 m. Hän hävisi kilpailun voittaneelle Itä-Saksan Hartmut Briesenickille 12 senttimetrin erolla.


title: Jälkiharappalaiset kulttuurit

text: Myöhäisharappalaisella ja jälkiharappalaisella kaudella Indus-joen laakso ja muu Pakistan ja Intia oli poliittisesti ja kulttuurisesti hajanainen. Vanhan ajan Harappalainen eli Induskulttuuri tuhoutui pääosin monien kaupunkien hylkäämäseen noin 1900 eaa., mutta kirjoitusta käytettiin vielä vuoteen 1700 eaa. asti. Induskulttuurin romahduksen tarkkaa syytä ja aikataulua ei tunneta. Induskulttuurin on perinteisesti monestikin uskottu tuhoutuneen indoiranilaisten arjalaisten saapumiseen maahan joskus välillä 1900–1300 eaa. Iranista tai Afganistanista mahdollisesti ainakin kahtena aaltona.


title: Jälkiharappalaiset kulttuurit

text: Näihin aikoihin noin 1600 eaa. näiden sukuiset kassiitit valtasivat Babylonian ja Uzbekistanin, ja Turkmenistanin jokien varrella sijainnut Margianakulttuuri luhistui. Monet tutkijat ovat epäilleet ajatusta, että arjalaisten saapuminen olisi hävittänyt Induksen sivilisaation.


title: Jälkiharappalaiset kulttuurit

text: Toinen usein esitetty ajatus on Saraswati-joen kulun muutos tai kuivuminen, jonka syynä on voinut olla maanjäristys. Muita mahdollisia syitä ovat kuivuus, tulvat tai kulkutauti. Kolmas syy voi olla jokin sisäinen konflikti, kapina tai sisällissota. Kapinan syy on saattanut olla kuivuuden aiheuttama nälänhätä. Maan suolaantuminen ja tulvat saattoivat vaikuttaa Indus-kulttuurin kaupunkien tuhoon.


title: Jälkiharappalaiset kulttuurit

text: Ensimmäiset todistetutsti arjalaiset kulttuurit olivat polttohautausta käyttänyt Kalmisto H:n toinen vaihe, ja maalatun harmaan keramiikan ensimmäinen vaihe. Tätä sanotaan usein punamustaksi keramiikaksi. Harappan keramiika säilyi joissain paikoissa satoja vuosia arjalaisen keramiikan rinnalla.


title: Jälkiharappalaiset kulttuurit

text: Indus-kulttuurin romahduksen syistä on väitelty paljon. Yleismmät teoriat ovat luonnonkatastrofit, ympäristönmuutos, kulkutauti, kapinat tai vieraat valloittajat. Usein esitetty syy on ilmaston muutos. Monet riskitekijät: tulvat, maanjäristykset, kuivuus ja vieraat valloittajat ovat suuria juuri sillä alueella, jossa hylättiin kaupunkeja. Eniten Indus-asutuskeksuska jäi niille alueilla, jotka ovat kaukana läntisistä vuorista ja joilla sataa kesäisin paljon.


title: Jälkiharappalaiset kulttuurit

text:
Induskulttuuri heikkeni noin 1900–1700 eaa. Myöhäisharappalaisella kaudella noin sadan vuoden aikana suuria kaupunkeja hylättiin tai ne kutistuivat. Tätä tapahtui varsinkin Etelä- ja Keski-Pakistanissa, mutta myös pohjoisessa, missä asutuksen painopiste siirtyi itään.
Joillain alueilla romahdus näyttää olleen asteittainen. Kaakkois-Pakistanin lähistön Gujaratissa Indus-kulttuuri heikkeni asteittain jälkiharappalaiseksi. Indusjoen laakson keskiosissa tuho näyttää tulleen äkkiä. Asutus siirtyi maaseuduille, ja alkoi jälkiurbaani Jhukar-vaihe Cholistanissa ja Sindhissä. Noin 1700 eaa. alkaen tapahtui monissa Indus-kulttuurin kaupungeissa selvä väestökato. Käsityöläiset jatkoivat monin paikoin helmien tekoa, mutta kauppa, lähelle ja kauas, näyttää monin paikoin taantuneen.
Näihin aikoihin noin 1900 eaa. tapahtui maanjäristys, jonka aiheuttamat muutokset luultavasti kuivattivat Saraswatin eli Chaggarin tai muuttivat joen kulkua. Tällöin monet joen varrella olleet asutukset oli pakko hylätä, koska ne saivat ravintoviljan viljelyyn tarvittavan veden joesta. Joidenkin mukaan monsuuni muuttui ja kuivatti Indus-joen laakson ympäristön viljelylle sopimattomaksi. Viimeisen kerran Indus-kirjoitusta käytettiin Daimabadissa Maharastrassa noin vuonna 1700 eaa.. Mohenjo-Daron yhteiskunta luhistui pian vuoden 2000 eaa. jälkeen, jolloin kirjoitukset lakkasivat, ja kaupunki autioitui vuoteen 1800 eaa. mennessä. Vuonna 1800 eaa. useimmat suuret keskukset, muun muassa Kot Diji, Rupar, Kalibangan, Surkotada ja Desalpur, olivat hylätyt, ja joistain laakson keskuksista on löydetty muinaisella kadulla makaavia luurankoja, joilla on rikotut kallot. Mutta rikottuja kalloja ei ole Harappassa, jossa ruumiit näyttävät joidenkin tietojen mukaan kuolleen malariaan. On löydetty myös kuparisia kirveitä, joita indoiranilaiset käyttivät. Toisten tietojen mukaan kaupungeissa olis ollut hautaamattomia ruumiita enemmänkin, ehkä nälän tai kulkutaudin tappamia.


title: Jälkiharappalaiset kulttuurit

text: Mehrgarhiin ja Mohenjo-daroon ilmestyi 2000-1500 eaa. Margianakulttuurin/namazga VI-kauden esineitä, ehkä kaupan, ehkä valloittajien tuomana. Näitä lmestyi myös Iraniin, mm. Sahr-i-Sokhtaan, joka paloi noin 2000 eaa. Mutta Induslaakson keskukset eivät näytä palaneen.


title: Jälkiharappalaiset kulttuurit

text: Kaksoisvirtainmaan lähteet lakkasivat mainitsemasta Meluhhan, kauppakumppanin, jota on yleensä pidetty Induskulttuuria. Samoihin aikoihin muualta tuodut kotilot kävivät Induslaaksossa asteittain harvinaisemmiksi. Dravidalainen kaupunkiyhteiskunta oli romahtanut.


title: Jälkiharappalaiset kulttuurit

text: Monissa asutuskeskuksissa uusi, indoiranilaisia vaikutteita sisältänyt keramiikka ilmestyi pian Induskulttuurin romahtamisen jälkeen. Ei osata sanoa, olivatko vieraat valloittajat Induskulttuurin tuhon syy vai seuraus.


title: Jälkiharappalaiset kulttuurit

text:
Indoiranilaiset arjalaiset tulivat Intiaan ainakin kahdessa aallossa, joista jälkimmäinen toi Rigvedan runouden.
Indoeurooppalaisten sukuiset indoiranilaiset olivat alkaneet levittäytyä 2000-luvun lopulla Kazahstanin seuduilta etelään.
Iranin Hissar III-kulttuuri oli noin 2000 eaa. indoiranilainen päätellen löydetystä sinetistä, jossa oli hevosen vetämät puolapyöräiset sotavaunut. Itäisten indoeurooppalaisten indoiranilaisten leviämiseen liittyi puolapyöräisten sotavaunujen ilmestyminen Intiaan välillä 1800–1500 eaa. Monet kaupungit paloivat Belutshistanissa, ja samaan aikaan Mundigakissa Afganistanissa rakennettiin suuria palatseja. Lähialueilla Bolan solassa Margianakulttuuri syrjäytti noin 1900 eaa. Indus-kulttuurin. Läntisillä vuorilla paloivat mm. Rana GhundaI III C ja
Dabarkot. Mehiin ilmestyi ilmeisesti polttohautaus, joka saattoi levitä Intiaan 1800-1500 eaa.


title: Jälkiharappalaiset kulttuurit

text: Jäljelle jäänyt induskulttuuri heikkeni vähitellen maahan saapuneiden indoiranilaisten vallatessa alaa. Nämä arjalaiset olivat paimentolaisia, jotka asettuivat aikaa myöten yhä enemmän viljelemään maata. He olivat voimakkaita sotureita, koska heillä oli hevosen vetämiä sotavaunuja ja rautaisia aseita. Ensimmäiset arjalaiset jättivät melko vähän arkeologisia todisteita, koska rakensivat asumuksensa Intian oloissa helposti lahoavasta ja mätänevästä puusta. Maahan tulleilla arjalaisilla oli tiukka kasteihin perustuva luokkayhteiskunta, jota johtivat papit ja soturipäälliköt. Kaikkein alimpana olivat mustiksi kutsutut orjat. Luurankolöydöistä päätellen monilla seuduilla väestö näyttää säilyneen samana. Tämä saattaa merkitä pienen arjalaisen eliitin asettumista maahan. Rigveda kertoo alkuperäisten asukkaiden alistamisesta orjiksi.


title: Jälkiharappalaiset kulttuurit

text: Induskulttuuria oli vielä 1900 eaa, ja arjalaisten tuoma uusi vedalainen kulttuuri alkoi nousta joskus vuoden 1300 eaa tienoilla.


title: Jälkiharappalaiset kulttuurit

text:
Harappassa alettiin rakentaa taloja kertaalleen käytetyistä tiilistä. Sinne ilmestyi iranilaisia kulttuurivaikutteita, muun muassa reikäkirveitä.
Pohjoisessa Pakistanissa levisi noin 1900–1300 eaa. itään päin uusi kulttuuri, jota sanotaan Kalmisto H -kulttuuriksi. Se ilmestyi Harappaankin. Ihmiset alkoivat yhtäkkiä haudata kuolleitaan tuhkana uurnahautoihin indoiranilaiseen tapaan, kun aiemmin oli haudattu kokonaisena puuarkkuihin. Tämä kulttuuri levisi Sindhissä ja Punjabissa itään päin. Myös Luoteis-Pakistanissa Swatin tienoilla ollut Gandharan kulttuuri vuodesta 1600 eaa. liittynee indoiranilaisiin päätellen hevosiin liittyneistä löydöistä. Tähän kulttuuriin liittyi myös viulumaisia jumalatarkuvia, pitkänokkaisia astioita ja geometrisesti koristeltuja kuparisinettejä ja trumpetteja, joita luultavasti käytettiin hevosten ohjaamiseen taisteluissa. Esimerkiksi Pirakista on löydetty uusia arjalaisia aiheita, joissa tulee esille mm. hevosen käyttö.


title: Jälkiharappalaiset kulttuurit

text: Kalmisto H-kulttuurin aikalaisia etelämpänä olivat Jhukarin kulttuuri ja Rangpur IIb-c 2000-1100 eaa.


title: Jälkiharappalaiset kulttuurit

text:
Haryanan seuduilla Siswal C lienee vastannut kalmisto H:ta. Siellä mm Kalibangan pysi asuttuna. Tuolloin tulivat "handi":n muotoiset saviastiat ja sisäänpäin koverasivuiset maljat. Siswal C:n kaudella mukaan tulivat maalattu harmaa keramiikka ja muut siihen liittyvät keramiikat. Itä-Punjabissa, Haryanassa Harappan kulttuuri alkoi TL-ajoitustan mukaan luhistua 1900 eaa. 1700 eaa se oli korvautunut jälkiharappalaisella kulttuurilla jota edustavat Balu, Alamgirpur ja Bargaon. Tämän jälkeen alkoi Banawalin, Mitathal IB:n, Daulatpurin, Mirzapurin jne luonnehtima toinen kausi. Tällä kaudella Bhagwanpurissa tehtiin taloja poltetuista tiilistä mutatasanteille ja keramiikka oli Harappan tyyppistä. Niin sanottu maalattu harmaa keramiikka alkoi levittäytyä Haryanan-Punjabin seuduilla ja lähialueilla ehkä jo 1700 eaa. mm Dadheriin, ja yhä laajemmalle alalle noin 1500-1400. samaan aikaan Intiassa oli punamustaa keramiikkaa. Noin 1400 eaa alkoi kausi, jolloin harappalaista keramiikkaa oli esim Bhagwanpurassa rinnan myöhäisharappallaisen keramiikan kanssa. Bhagwanpurissa harmaan keramiikan kauden alussa ilmestyi hevonen, ja vitsaksista ja savesta tehtyjä majoja. Mutta kauden lopussa tiilirakenamista alkoi taas ilmetä.
Maalatun harmaan keramiikan kausi oli laajemmalla alalla noin 1400-1000 eaa mm Katpalonissa ja Nagerissa.
Jhukarin kulttuurissa säilyi monia Indus-kulttuurin piirteitä, kuten keramiikka pysyi melko samana. Mutta sinetit vaihtuivat neliömäisistä pyöreiksi, niin kuin Iranissa. Indus-kirjoitusta kirjoitetiin yhä saviruukkuihin. Jhukarin kulttuuri näyttää olleen tekemisissä Iranin ja Rangpurin kulttuurien kanssa, muttei niin varmasti Punjabin
kulttuurin kanssa. Rangpurin kulttuurinkin alueella jatkuivat Indus-kulttuurin monet toiminnot ainakin 1400-luvulle eaa asti.


title: Jälkiharappalaiset kulttuurit

text: Sulatetu rauta tunnettiin Anatoliassa jo 2500-1800 eaa, mutta sitä käytettiin harvoin. Raudan valannan arvioidaan ilmaantuneen Gangesin laaksoon joskus 1800-1200 eaa. Varhaista rautaa oli mm Malharissa, Kosambissa, Lahuredewassa jne. tähän aikaan Toisten mielestä rautaa alettiin valmistaa Intiassa itsenäisesti, toisten mukaan se tuli arjalaisten mukana lännestä. Rakesh Tewarin mukaan raudan käyttö saattoi alkaa 1500-luvulla eaa, ja oli yleistä 1300-luvulla eaa.